title: Jälkiharappalaiset kulttuurit

text: Ilmeisesti noin 1300 eaa. maahan saapui arjalaisten toinen aalto, jota kuvataan Rigvedassa. Dravidalainen ja arjalainen uskonto sekoittuivat. Induksen kansan ainutlaatuinen perintö ei kokonaan hävinnyt, vaan elää yhä pääosin etelä-Intian kielissä ja epäsuorasti siinä panoksessa, jonka dravidalainen maailmantulkinta esimerkiksi keskiajan Bhakti-runoudessa ja hartauslauluissa on hindulaiseen uskonnolliseen sisältöön antanut. Vaikka joissain vanhoissa asutuskeskuksissa yhä asuttiin, alkoi vuosisatojen vieriessä kohota pohjoiseen Pakistaniin ja Intiaan kaupunkikeskuksia, jotka taistelivat keskenään. Alkoi ns. vedalainen aika, jonka aikana hindulainen Veda-runous muotoutui. Keskivedalaiset tekstit syntyivät 1000–800 eaa. Noin 1000–350 eaa. oli maalatun harmaan keramiikan myöhäisvedalainen kausi. Noin 800 eaa. skyyttalaisten sukuinen megaliittikulttuuri tunkeutui lännestä Intiaan skyyttalaisten mukana ensiksi Gujaratiin ja Rajasthaniin. Noin 700–324 eaa. Intiassa ja Pakistanissa oli monia kulpailevia kaupunkivaltioita, jotka voimakas Maurya-dynastia yhdisti mahtavaksi valtakunnaksi, jonka tunnetuin hallitsija oli Ašoka.


title: Tropaeum Traiani

text: Tropaeum Traiani () on Romanian Adamklississä sijaitseva muistomerkki, jonka Rooman keisari Trajanus rakennutti vuonna 107 tai 108 silloiseen Moesia Inferiorin provinssiin roomalaisten sodanjumala "Mars Ultorin" ("Koston Mars") kunniaksi. Rummun muotoisen muistomerkin halkaisija on noin 30 metriä ja sitä ympäröi 54 metooppia, jotka kuvaavat roomalaisten taistelua daakialaisia vastaan. Se omistettiin luultavasti Trajanuksen (101-102 ja 105-106) tai Domitianuksen (85-89) Daakian sodissa kaatuneille roomalaisille sotilaille. Paikalla saatettiin käydä myös roomalaisten ja daakialaisten välinen taistelu vuonna 101 tai 102. Alkuperäinen muistomerkki on tuhoutunut, mutta samalla paikalle rakennettiin rekonstruktio vuonna 1977.


title: Tropaeum Traiani

text: Muistomerkkiin kaiverrettu kirjoitus on joiltakin osin hävinnyt, mutta se on pystytty rekonstroimaan.


title: Tropaeum Traiani

text: Samalla paikalla sijaitsi myös alttari, joka oli pystytetty vuonna 92 tapahtuneen taistelun muistoksi, jossa sarmaatit tuhosivat täysin roomalaisen Legio XXI Rapaxin. Alttariin oli listattu 3000 legioonalaisen ja auxilia-joukkojen sotilaan nimet.


title: Van Canto

text: Van Canto on saksalainen vuonna 2006 perustettu a cappella -metalliyhtye. Sen muodostaa viisi laulajaa ja rumpali. Yhtye julkaisi ensimmäisen albuminsa "A Storm" heti perustamisen jälkeen. "A Storm" -levyllä on seitsemän yhtyeen omaa kappaletta sekä coverversiot Metallican ”Battery”-kappaleesta ja ”Stora rövardansen” elokuvasta "Ronja, Ryövärintytär". Joulukuussa 2007 yhtye teki sopimuksen Gun Records/Sony BMG:n kanssa.


title: Van Canto

text: Yhtye on tehnyt useita musiikkivideoita. Yhdessä niistä se esittää Nightwishin kappaleen ”Wishmaster”.


title: Viktor Kudinski

text: Viktor Kudinski (17. kesäkuuta 1943 Kiova – 18. elokuuta 2005 Kiova) oli neuvostoliittolainen este- ja kestävyysjuoksija.


title: Viktor Kudinski

text: Kudinski voitti Budapestin EM-kilpailuissa 1966 kultaa 3 000 metrin estejuoksussa ajalla 8.26,6. Méxicon 1968 olympialaisissa hän keskeytti. Sisäratojen EM-kilpailuissa hän voitti 3 000 metrin juoksussa Madridissa 1968 kultaa ajalla 8.10,22.


title: Carl Niclas Hellenius

text: Carl Niclas Hellenius, myöh. von Hellens (1745 – 1820), oli kasvitieteilijä ja Turun Akatemian talousopin ja luonnonhistorian professori.


title: Carl Niclas Hellenius

text: Hellenius aloitti opintonsa Turun Akatemiassa vuonna 1764 ja opiskeli aluksi luonnonhistoriaa Pehr Kalmin ja kemiaa Pehr Adrian Gaddin johdolla. Lääketieteen professori Johan Haartman sai hänet kuitenkin kiinnostumaan lääketieteestä. Hellenius lähtikin 1774 jatkamaan opintojaan Uppsalan yliopistoon, josta valmistui lääketieteen tohtoriksi vuonna 1777. Uppsalan yliopistossa hän oli mm. Carl von Linnén oppilaana.


title: Carl Niclas Hellenius

text: Hellenius palasi Turkuun vuonna 1778, jossa hän toimi lyhyen aikaa akatemiassa lääketieteen opettajana. Samalla hän tutki kasvitiedettä. Talousopin professuuria hoitaneen Pehr Kalmin kuoltua vuonna 1779 hän haki tältä vapautunutta virkaa, muttei tullut valituksi. Vuonna 1780 hänet nimitettiin akatemian kasvitieteellisen puutarhan esimieheksi, jossa tehtävässä hän myös opetti kasvitiedettä opiskelijoille. Talousopin professoriksi 1780 nimitetyn Salomon Kreanderin kuoltua vuonna 1792 virka nimettiin uudelleen talousopin ja luonnonhistorian professuuriksi. Tämä johtui siitä, että ns. hyödyn aikakaudelle tyypillinen ajattelu oli väistymässä, ja hyödyn lisäksi haluttiin huomioida tieteellisiä tavoitteita. Hellenius haki uudelleen virkaa, ja tuli tällä kertaa valituksi. Hän toimi akatemian rehtorina vuosina 1789 ja 1802.


title: Carl Niclas Hellenius

text: Hellenius oli varsin uuttera tutkija ja kirjoittaja. Luonnonhistoria oli hänen aikanaan enimmäkseen lajien kuvausta, mutta joskus von Hellens sivusi kirjoituksissaan yleisen biologian aiheita. Kasvitieteen ohella hän oli kiinnostunut eläintieteestä, erityisesti linnuista ja hyönteisistä. Von Hellens teki myös suuren työn Turun akatemian kasvitieteen hyväksi. Hän järjesti kasvitieteellisen puutarhan uudelleen ja kartutti sen lajimäärän parista sadasta yli kahteen tuhanteen. Lisäksi hän kartutti akatemian kasvikokoelmaa. Akatemian kokoelmat kuitenkin tuhoutuivat Turun suurpalossa vuonna 1827.


title: Carl Niclas Hellenius

text: Hellenius jäi eläkkeelle vuonna 1816, jolloin hänet aateloitiin. Tässä yhteydessä hän muutti nimensä muotoon "von Hellens". Hänen seuraajakseen professorin virkaan nimitettiin Carl Reinhold Sahlberg.


title: Anatoli Kurjan

text: Anatoli Kurjan (s. 11. helmikuuta 1942) on neuvostoliittolainen estejuoksija.


title: Anatoli Kurjan

text: Kurjan saavutti Budapestin EM-kilpailuissa 1966 hopeaa 3 000 metrin estejuoksussa ajalla 8.28,0. Hän hävisi maanmiehelleen Viktor Kudinskille 1,4 sekunnin erolla.


title: Kultakuoriainen (täsmennyssivu)

text: Kultakuoriainen tarkoittaa seuraavia:


title: Nikolai Sokolov

text: Nikolai Sokolov (28. elokuuta 1930 – 2009) oli neuvostoliittolainen estejuoksija ja olympiamitalisti.


title: Nikolai Sokolov

text: Sokolov saavutti Rooman 1960 olympialaisissa 3 000 metrin estejuoksussa hopeaa ajalla 8.36,4. Hän hävisi kultamitalisti Zdzisław Krzyszkowiakille 2,2 sekunnin erolla. Belgradin EM-kilpailuissa 1962 hän saavutti pronssia ajalla 8.40,6.


title: Salomon Kreander

text: Salomon Kreander (1755–1792) oli Turun Akatemian talousopin professori vuosina 1780–1792. Hän sai kuuluisalta Pehr Kalmilta vapautuneen viran vuonna 1780, mutta sairasteli ja kuoli 37-vuotiaana.


title: Salomon Kreander

text: Pappissukuun kuulunut Kreander oli lahjakas opiskelija ja suoritti maisterin tutkinnon jo 20-vuotiaana. Talousopin dosentiksi hänet nimitettiin jo vuoden kuluttua tästä. Kreander oli aikalaiskirjojen mukaan maksanut velkaantuneen Pehr Kalmin velkoja, mistä palkinnoksi Kalm halusi Kreanderin seuraajakseen professoriksi. Kalmin kuoltua akatemian konsistori esitti kuitenkin häneltä vapautuneeseen virkaan ensimmäiselle ehdokassijalle kemian professori Pehr Adrian Gaddia, eikä edes asettanut Kreanderia ehdolle virkaan. Kreander ei kuitenkaan tyytynyt tähän, vaan valitti konsistorin päätöksestä, minkä seurauksena kuningas Kustaa III nimitti virkaan Kreanderin.


title: Salomon Kreander

text: Kreanderin kuoltua hänen seuraajakseen professoriksi nimitettiin Carl Niclas Hellenius.


title: Zoltán Vámos

text: Zoltán Vámos (27. tammikuuta 1936 – 2001) oli romanialainen yleisurheilija. Hän menestyi aluksi 1 500 metrin juoksussa ja myöhemmin 3 000 metrin estejuoksussa.


title: Zoltán Vámos

text: Vámos sijoittui Rooman 1960 olympialaisten 1 500 metrin juoksussa viidenneksi ajalla 3.40,8. Tämän jälkeen hän keskittyi estejuoksuun ja saavutti Belgradin EM-kilpailuissa 1962 hopeaa ajalla 8.37,6. Hän hävisi kisan voittaneelle Gaston Roelantsille viidellä sekunnilla. Budapestin EM-kilpailuissa 1966 hän sijoittui estejuoksussa seitsemänneksi ajalla 8.34,0.


title: Mikko Alanko

text: Mikko Alanko (s. 2. tammikuuta 1981) on suomalainen etinen salibandymaalivahti. Alanko edusti urallaan Rangersia, SSV:tä, Balrog Oilersia ja Oilersia. Hän oli voittamassa SM-kultaa SSV:n riveissä.


title: Jevgenija Poljakova

text: Jevgenija Andrejevna Poljakova (, s. 29. toukokuuta 1983) on venäläinen pikajuoksija.


title: Jevgenija Poljakova

text: Poljakova voitti 2007 Venäjän sisäratojen mestaruuden 60 metrin juoksussa. Saman vuoden Birminghamin sisäratojen EM-kisoissa hän voitti matkan EM-hopeaa ajalla 7,18. Osakan MM-kisoissa hän karsiutui 100 metrin juoksun välierissä ajalla 11,16 ja voitti samana vuonna Venäjän mestaruuden 100 metrillä. Seuraavana vuonna Poljakova juoksi Valencian sisäratojen MM-kisoissa 60 metrillä viidenneksi. Ulkoradoilla hän voitti maansa mestaruuden 100 metrillä ja karsiutui Pekingin olympialaisissa 100 metrin välierissä. Pekingissä Poljakova oli mukana Venäjän joukkueessa, joka alun perin voitti 4 × 100 metrin viestijuoksun, mutta joukkue menetti voittonsa vuonna 2016 kun joukkueessa juossut Julija Tšermošanskaja jäi kiinni dopingin käytöstä. Sisäratojen EM-kilpailuissa Torinossa 2009 Poljakova voitti kultaa 60 metrillä ajalla 7,18. Saman vuoden Berliinin MM-kisoissa hän karsiutui 100 metrin puolivälierissä. Dohan sisäratojen MM-kisoissa 2010 hän karsiutui välierissä 60 metrillä.


title: Jevgenija Poljakova

text: Poljakova on naimisissa kolmiloikkaaja Ljukman Adamsin kanssa.


title: Romualdas Bitė

text: Romualdas Bitė (s. 3. tammikuuta 1944) on liettualainen, Neuvostoliittoa edustanut yleisurheilija, jonka päälaji oli 3 000 metrin estejuoksu.


title: Romualdas Bitė

text: Bitė sijoittui Helsingin EM-kilpailuissa 1971 neljänneksi 3 000 metrin estejuoksussa ajalla 8.27,0. Hän hävisi pronssimitalisti Pavel Sisojeville 0,6 sekunnin erolla. Münchenin 1972 olympialaisissa hän sijoittui seitsemänneksi ajalla 8.34,6.


title: Pavel Sisojev

text: Pavel Sisojev on neuvostoliittolainen yleisurheilija, jonka päälaji oli 3 000 metrin estejuoksu.


title: Pavel Sisojev

text: Sisojev saavutti saavutti 3 000 metrin estejuoksussa pronssia Helsingin EM-kilpailuissa 1971 ajalla 8.26,4.


title: Iskhys

text: Iskhys () oli kreikkalaisessa mytologiassa Elatoksen ja Hippeian poika. Hän antautui suhteeseen Koroniksen kanssa, joka oli tällöin jo raskaana Apollonille. Tällöin vielä valkoinen korppi, jonka Apollon oli asettanut vahtimaan rakastettuaan, kertoi asiasta jumalalle, joka raivoissaan muutti linnun mustaksi huonojen uutisten vuoksi. Koroniksen surmasi joko Apollon itse tai hänen sisarensa Artemis tämän loukkauksesta jumalaa kohtaan. Iskhyksen surmasi joko Apollon itse nuolillaan tai Zeus vasamallaan.


title: Vladimir Dudin

text: Vladimir Dudin (s. 13. joulukuuta 1941) on neuvostoliittolainen yleisurheilija, jonka päälaji oli 3 000 metrin estejuoksu.


title: Vladimir Dudin

text: Dudin juoksi 3 000 metrin estejuoksussa maailmanennätysajan 8.22,2 Kiovassa 19. elokuuta 1969. Noin kuukausi myöhemmin hän saavutti Ateenan EM-kilpailuissa estejuoksussa pronssia ajalla 8.26,6. Helsingin EM-kilpailuissa 1971 hän sijoittui yhdeksänneksi ajalla 8.39,0. Maailmanennätyksen häneltä vei australialainen Kerry O'Brien heinäkuussa 1970.


title: Filostratos

text: Filostratos on useamman alun perin Lemnoksessa vaikuttaneen suvun jäsenen nimi.


title: Rajakylä

text: Rajakylä voi tarkoittaa seuraavia:


title: Mihail Želev

text: Mihail Želev (s. 15. heinäkuuta 1943) on entinen bulgarialainen yleisurheilija, jonka päälaji oli 3 000 metrin estejuoksu.


title: Mihail Želev

text: Želev sijoittui 3 000 metrin estejuoksussa Méxicon 1968 olympialaisissa kuudenneksi ajalla 8.58,4. Hän oli kilpailun toiseksi paras eurooppalainen. Ateenan EM-kilpailuissa 1969 hän voitti kultaa ajalla 8.25,0. Münchenin 1972 olympialaisissa hän sijoittui 12:nneksi ajalla 9.02,6.


title: Mihail Želev

text: Želev voitti universiadeissa kultaa estejuoksussa ajalla 8.32,6 Torinossa 1970.


title: Georgi Tihov

text: Georgi Tihov (s. 29. syyskuuta 1942) on bulgarialainen yleisurheilija, jonka päälaji oli 3 000 metrin estejuoksu.


title: Georgi Tihov

text: Ateenan EM-kilpailuissa 1969 Tihov sijoittui 10 000 metrin juoksussa kahdeksanneksi ajalla 29.04,0. 3 000 metrin estejuoksussa hän sijoittui neljänneksi ajalla 8.27,2. Hänen maanmiehensä Mihail Želev voitti tuossa kilpailussa kultaa. Helsingin EM-kilpailuissa 1971 Tihov sijoittui estejuoksussa kuudenneksi ajalla 8.32,2.


title: Honoré Jacquinot

text:
Honoré Jacquinot (1. elokuuta 1815 – 22. toukokuuta 1887) oli ranskalainen lääkäri ja lintutieteilijä.
Jacquinot purjehti vanhemman veljensä, meriupseeri Charles Hector Jacquinotin kanssa "La Zelee" -laivalla Jules Dumont d'Urvillen johtamalla, Oseaniaan suuntautuneella "Astrolabe"-tutkimusmatkalla 1837–1840. Honoré Jacquinot toimi matkan luonnontieteilijänä. Hän kuvaili ja nimesi yhdessä toisen eläintieteilijän, Jacques-Bernard Hombronin kanssa suuren määrän eläimiä, muun muassa 15 nilviäislajia ja linnuista muun muassa laulukaijan ("Geoffroyus heteroclitus") ja keltasilmäpingviinin ("Megadyptes antipodes").


title: Arne Risa

text: Arne Roald Risa (s. 5. toukokuuta 1944 Bergen, Norja) on entinen norjalainen yleisurheilija, joka kilpaili aluksi 3 000 metrin estejuoksussa mutta siirtyi 1970-luvulla pidemmille sileille matkoille.


title: Arne Risa

text: Risa sijoittui 3 000 metrin estejuoksussa Méxicon 1968 olympialaisissa kahdeksanneksi ajalla 9.09,0. Ateenan EM-kilpailuissa 1969 hän sijoittui kuudenneksi ajalla 8.34,4. Helsingin EM-kilpailuissa 1971 hän kilpaili 10 000 metrin juoksussa ja sijoittui 14:nneksi ajalla 28.24,4. Münchenin 1972 olympialaisissa hän karsiutui alkuerissä sekä 5 000:lla että 10 000 metrillä. Rooman EM-kilpailuissa 1974 hän sijoittui 10 000 metrillä 17:nneksi ajalla 29.07,4.


title: Aleksandr Morozov

text: Aleksandr Morozov (s. 13. lokakuuta 1939 Tomsk) on neuvostoliittolainen, 1960-luvun loppupuolella menestynyt estejuoksija.


title: Aleksandr Morozov

text: Morozov sijoittui 3 000 metrin estejuoksussa Budapestin EM-kilpailuissa 1966 sijalle 11 ajalla 8.40,6. Méxicon 1968 olympialaisissa hän oli paras eurooppalainen sijoittuessaan viidenneksi ajalla 8.55,8. Ateenan EM-kilpailuissa 1969 hän saavutti hopeaa ajalla 8.25,6. Hän hävisi Bulgarian Mihail Želeville 0,6 sekunnin erolla.


title: Makamban provinssi

text:
Makamban provinssi on Burundin 17 provinssista eteläisin. Provinssi rajoittuu lännessä Tanganjikajärveen ja etelässä ja idässä Tansaniaan. Myös sen pääkaupungin nimi on Makamba.
Vuonna 2007 Makamban väkiluvuksi arvioitiin 549 000 henkeä. Sen pinta-ala on 1 960,60 km.


title: Makamban provinssi

text: Makamban provinssi jakautuu kuuteen kuntaan


title: Contender 4

text: Contender 4 on yhdysvaltalainen nyrkkeilyn tosi-tv-ohjelma. Toisin kuin edellisinä kausina, juontajana ei ole Sugar Ray Leonard, vaan Tony Danza. Nyrkkeilijöiden painoluokkakin on suurempi kuin ennen. Lisäksi nyrkkeilijät tulevat eri puolilta maailmaa.16 alemman raskaansarjan nyrkkeilijää saapuvat Singaporen kauniiseen kaupunkivaltioon. Tony Danza toivottaa kilpailijat tervetulleiksi ja heidät jaetaan John Brayn valmentamaan siniseen ja Tommy Brooksin valmentamaan keltaiseen joukkueeseen. Heti alussa syttyy riitaa Joell Godfreyn ja Erick Vegan välillä.Kun otteluparia valitaan Joell astuu keltaisten edustajaksi uskoen kohtaavansa Vegan. Felix Cora Jr,joka oli aiemmin kuullut Texasissa sijaitsevan kotikylänsä tuhosta, astuukin motivoituneena Joellin vastustajaksi. Ottelun aikana Joell ei kiinnitä huomiota Tommyn valmennuksiin ja häviää ottelun.


title: Contender 4

text: Voitettuaan ensimmäisen ottelun sininen joukkue saa oikeuden valita seuraavan ottelun kilpailijat. Felix asettaa nimensä ottelutaulukossa heti ensimmäiseksi toiselle kierrokselle. Harjoitusten aikana Ryan Coyne saa pahan haavan silmänsä yläpuolelle. Sinisen joukkueen Alfredo Escalera Jr, joka haluaa saavuttaa mestaruustittelin isänsä lailla, haastaa keltaisten vähiten kokeneimman Jon Schneiderin. Jon Shneider on entinen merijalkaväen sotilas ja vasenkätinen nyrkkeilijä. Ottelu on Alfredon etujen mukaan asetettu. Ottelun kolmannessa erässä Jon käy maissa,mutta nousee ylös. Ottelu päättyy Alfredon voittoon pistein 49-45,50-44 ja 49-45.


title: Contender 4

text: Sinisten johtaessa turnausta pistein 2-0, keltaiset päättävät taistella sinisiä vastaan kaikin voimin. Salilla Ryan Coyne haastaa Hinon erikoisella tavalla: käyttämällä otsanauhaa jossa on Hinon nimi. Erick ja Richard haluavat molemmat otella: Erick Tim Falmosia vastaan ja Erick AK:ta vastaan. Ottelijasta heitetään kruunaa ja klaavaa. Erick astuu viivalle ja haastaa Akinyemi Laleyen. Voimakkaampi Erick uskoo voivansa kävella pienemmän AK:n ylitse. Ottelun ensimmäinen ja toinen erä ovat tasaisia, mutta liukkaampi Ak vie niistä pidemmän korren. Kolmas erä on tasaisempi kuin aiemmat kaksi. John Brayn mielesta Erick voitti erän ja Tommy Brooks uskoo erän olevan tasan. Neljännessä erässä Ak alkaa väsyä ja kiskaisee Erickiltä shortsit nilkkoihin. Käyttäen tämän hetken lepoon, AK palaa takaisin ja voittaa 4. erän. Viimeisen erän alussa Erick melkein tyrmää Ak:n ja hallitsee ottelun ensimmäistä minuuttia. Lopulta Ak ottaa taas erän haltuunsa ja vie voiton. Tuomarit pisteyttävät otteluvan AK:lle 49-46,50-46,49-46.


title: Contender 4

text: Kun valintaoikeus on keltaisilla, Darnell Wilsonin painoa aletaan pudottaa nopeasti. AK laittaa nimensä ottelutaulukossa toiseen otteluun Alfredo Escaleraa vastaan. Riita syttyy kun AK sanoo olevansa varma seuraavasta voitostaan. Seuraavaksi keltaisten Deon Elam haastaa sinisten Richard Ginrasin. Deon hallitsee ottelun kahta ensimmäistä erää,kunnes kolmannessa hän ei kuuntele valmennusta ja Richard voittaa kolmannen ja neljännen erän. Viimeinen erä päättyy lopulta Deonin voittoon tuoden keltaisille uuden voiton ja ottelunvalintaoikeuden.


title: Contender 4

text: Deon asettaa nimensä taulukossa kolmanteen otteluun. John valittaa Darnellin syömisiä ja patistaa tätä lopettamaan syömisen ja laihduttamaan. Keltaisten Ehinomen "Hino" Ehikhamenor päättää haastaa alemman raskaansarjan pelätyimmän tyrmääjän Darnell "Ding-A-Ling-Man" Wilsonin. Darnell jatkaa painon pudottamista ja punnituksessa Darnell painaa tasan 90,7 kiloa eli juuri sallitun painomäärän verran.Ottelun heti ensimmäisessä erässä hitaampi Darnell käy kanveesissa mutta jaksaa ottelun loppuun asti. Voittajaksi selviytyy nopeampi Hino.


title: Contender 4

text: Hino asettaa taulukossa nimensä Deonin viereen kolmanteen otteluun. Keltainen joukkue lähettää otteluun kaksinkertaisen olymppiaurheilijan Troy Rossin,joka haastaa ystävänsä Lawrence Tausan. Ottelun toisessa erässä Troy tyrmää "kookospähkinäpään". Kultainen joukkue johtaa turnausta kahdella voitolla.


title: Contender 4

text: Troy asettaa itsensä Felix Coraa vastaan ensimmäiseen otteluun. Neljännen kauden ensimmäisessä kaksoisottelussa vastakkain ovat Rico Hoye ja Mike Alexander sekä Tim Flamos ja Ryan Coyne. Ensimmäinen tasainen ottelu päättyy Ricon voittoon. Ja toisessa nuorempi Ryan Coyne voittaa 41- vuotiaan Tim Flamosin. Ryan saa uuden haavan,mutta toisen silmän yläpuolelle.


title: Contender 4

text: Yksilökisa alkaa ja joukkuekisa päättyy kun toinen kierros alkaa. Tony vie kahdeksikon katselemaan Singaporen nähtävyyksiä. Illan ottelussa Troy Ross ja Felix Cora kohtaavat. Ensimmäinen ottelu ja erä päättyy kun Troy tyrmää Felixin.


title: Contender 4

text: Yhdeksännen viikon alussa Ryanin silmä todetaan tulehtuneeksi ja hän joutuu lopettamaan kisan omalta kohdaltaan. Jäljellä olevat nyrkkeilijät äänestävät Joell Godfreyn takaisin Ryanin tilalle. Illan ottelussa AK ja Alfredo kohtaavat Haastajan kehässä. Viidennessä erässä AK tyrmää upeasti Alfredon,tuoden lopun siniselle joukkueelle.


title: Contender 4

text: Toisessa tuplaottelussa ovat vastakkain Hino ja Deon sekä Rico ja Joell. Ottelut päättyvät Hinon ja Ricon voittoon.


title: Contender 4

text: Kolmannen kierroksen kunniaksi Tony vie kärkinelikon uimaan ja syömään. Ruuan äärellä he muistelevat pudonneita tovereitaan. Otteluparit ovat AK ja Troy sekä Hino ja Rico. Finaaleihin tiensä taistelevat Troy ja Hino.


title: Contender 4

text: Pronssiottelussa AK ja Rico kohtaavat toisensa. Aiemmin lähes voittamaton AK häviää Ricolle ottelun pistein 79-72 kaikkien kolmen tuomarin mielestä.


title: Contender 4

text: Finaaliottelu päättyy Troyn voittoon neljännessä erässä teknisellä tyrmäyksellä.


title: Contender 4

text: Finaaleihin tiensä taistelivat Troy Ross ja Ehinomen "Hino" Ehikhamenor. Voittajaksi selviytyi Troy Ross,tyrmäten Hinon neljännessä erässä. Hänet palkittiin Haastaja-tittelillä.


title: Dieter Fromm

text: Dieter Fromm (s. 21. huhtikuuta 1948 Bad Langensalza, Thüringen) on entinen itäsaksalainen yleisurheilija. Hänen päälajinsa oli 800 metrin juoksu.


title: Dieter Fromm

text: Fromm sijoittui Méxicon 1968 olympialaisissa 800 metrin juoksussa kuudenneksi ajalla 1.46,2. Hän osallistui myös 4 × 400 metrin viestijuoksuun, jossa Saksan demokraattisen tasavallan joukkue karsiutui alkuerissä. Ateenan EM-kilpailuissa 1969 hän voitti 800 metrillä kultaa ajalla 1.45,9. Helsingin EM-kilpailuissa 1971 hän saavutti samalla matkalla hopeaa ajalla 1.46,0 edellään vain neuvostoliittolainen Jevgeni Aržanov. Münchenin 1972 olympialaisissa Fromm sijoittui kahdeksanneksi ajalla 1.48,0. Rooman EM-kilpailuissa 1974 hän sijoittui seitsemänneksi ajalla 1.46,3.


title: Dieter Fromm

text: Sisäratojen EM-kilpailuissa Fromm voitti 800 metrin juoksussa kultaa Belgradissa 1969 ajalla 1.46,6.


title: Bad Wiessee

text: Bad Wiessee on kunta Saksassa Baijerin osavaltiossa. Kunnan asukasluku oli 4 913 vuoden 2015 lopussa. Bad Wiesseestä on matkaa osavaltion pääkaupunkiin Müncheniin 50 kilometriä.


title: Filostratos Lemnoslainen

text: Filostratos Lemnoslainen oli noin 190 syntynyt sofisti, joka luultavasti oli Filostratoksen vävy ja sisarenpoika. Hän opiskeli appensa johdolla ja opetti myöhemmin Ateenassa, mutta kuitenkin kuoli ja haudattiin Lemnoksella.


title: Filostratos Lemnoslainen

text: Hänen nimissään on teos "Eikones", joka kuvaa noin 60 maalausta, jotka ovat saaneet aiheensa mytologiasta.


title: Jozef Plachý

text: Jozef Plachý (s. 28. helmikuuta 1949 Košice) on entinen tšekkoslovakialainen yleisurheilija. Hänen päälajinsa oli 800 metrin juoksu.


title: Jozef Plachý

text: Plachý sijoittui Méxicon 1968 olympialaisissa 800 metrin juoksussa viidenneksi ajalla 1.45,9. Ateenan EM-kilpailuissa 1969 hän saavutti hopeaa ajalla 1.46,2 häviten vain itäsaksalaiselle Dieter Frommille. Helsingin EM-kilpailuissa 1971 hän sijoittui kuudenneksi ajalla 1.47,3. Münchenin 1972 olympialaisissa hän karsiutui välierissä ja Montréalin 1976 olympialaisissa alkuerissä. Prahan EM-kilpailuissa 1978 hän sijoittui 1 500 metrin juoksussa 12:nneksi ajalla 3.42,20. Moskovan 1980 olympialaisissa hän sijoittui 1 500 metrillä kuudenneksi ajalla 3.40,7.


title: Jozef Plachý

text: Sisäratojen EM-kilpailuissa Plachý voitti 800 metrin juoksussa kultaa Grenoblessa 1972 ajalla 1.48,84 sekä saavutti pronssia Rotterdamissa 1973 ajalla 1.49,50 ja Göteborgissa 1974 ajalla 1.49,49.


title: Jozef Plachý

text: Plachý voitti universiadeissa kultaa 1 500 metrillä ajalla 3.40,2 Sofiassa 1977.


title: Léon Degrelle

text: Léon Joseph Marie Ignace Degrelle (myös José de Ramirez Reina, 15. kesäkuuta 1906 Bouillon, Belgia – 1. huhtikuuta 1994 Málaga, Espanja) oli belgialainen poliitikko, joka loi rexisminä tunnetun äärioikeistolaisen aatteen ja rexistisen puolueen. Toisen maailmansodan ja Belgian miehityksen aikana hän oli yhteistoiminnassa saksalaisten kanssa, liittyi Waffen-SS:ään ja läheni voimakkaasti kansallissosialismia. Toisen maailmansodan jälkeen maanpaossa Espanjassa asunut Degrelle oli merkittävä toimija uusnatsiliikkeissä.


title: Léon Degrelle

text: Degrelle perusti vuonna 1930 vallonialaisen katolisen ja fasistisen poliittisen liikkeen "Christus Rex"in (rexismi). Adolf Hitler ja Benito Mussolini rahoittivat ja tukivat rexismiä. Degrelle liittyi Waffen-SS:ään päätyen sen vallonialaisen siiven johtajaksi. Hänet ylennettiin SS-Obersturmbannführeriksi vuoden 1945 alussa ja Hitler henkilökohtaisesti luovutti hänelle rautaristin. Natsi-Saksan kukistumisen jälkeen Degrelle pakeni Francisco Francon Espanjaan. Hänet tuomittiin Belgiassa maanpetturuudesta kuolemaan, mutta Espanja ei suostunut luovuttamaan häntä Belgiaan.


Jack in the Green – Live in Germany 1970–1993 on Jethro Tullin Saksan tv-esiintymisistä koottu DVD-julkaisu.


title: Filostratos nuorempi

text: Filostratos nuorempi oli Filostratos Lemnoslaisen poika, joka kirjoitti kaksi lisäosaa kuvauksia mytologisista maalauksista isänsä aloittamaan "Eikones"-teokseen. Näistä kuvauksista on kuitenkin säilynyt ainoastaan 17 ensimmäistä.


title: Cibitoken provinssi

text: Cibitoke on Burundin 17 provinssista luoteisin. Myös sen pääkaupungin nimi on Cibitoke.


title: Cibitoken provinssi

text: Asukastiheys oli 1990 noin 150–200/km². Vuonna 2007 maakunnan väkiluku oli arviolta 523 000.


title: Cibitoken provinssi

text: Cibitoke rajoittuu Ruandaan ja Kongon demokraattiseen tasavaltaan. Maisemaa leimaa idässä trooppinen vuoristometsä. Pohjoisessa ja lännessä on runsaasti ruohosavannia, jossa on paikoin metsäsaarekkeita. Cibitoke on erityisen hedelmällinen maakunta, jossa pidetään vuohia ja viljellään puuvillaa, kahvia, banaania ja maapähkinää. Luonnonvaroja on kulta- ja öljyesiintymiä. Lisäksi on tupakkateollisuutta.


title: Cibitoken provinssi

text: Cibitoken provinssi jakautuu kuuteen kuntaan:


title: John Whetton

text: John Whetton (s. 6. syyskuuta 1941 Mansfield, Nottinghamshire, Englanti) on entinen brittiläinen yleisurheilija. Hänen päälajinsa oli 1 500 metrin juoksu.


title: John Whetton

text: Whetton sijoittui Tokion 1964 olympialaisissa 1500 metrin juoksussa kahdeksanneksi ajalla 3.42,4. Méxicon 1968 olympialaisissa hän sijoittui viidenneksi ajalla 3.43,8 häviten 4,8 sekuntia pronssimitalisti Bodo Tümmlerille ja 8,9 sekuntia kultamitalisti Kipchoge Keinolle. Ateenan EM-kilpailuissa 1969 Whetton voitti kultaa ajalla 3.39,4. Hopealle juossut irlantilainen Frank Murphy hävisi hänelle 0,1 sekuntia.


title: John Whetton

text: Whetton voitti 1 500 metrin juoksussa kultaa kolmissa ensimmäisissä sisäratojen EM-kilpailuissa. Dortmundissa 1966 hänen voittoaikansa oli 3.43,8, Prahassa 1967 hän päätyi aikaan 3.48,7 ja Madridissa 1968 aika oli 3.50,94.


title: John Whetton

text: Whetton voitti universiadeissa kultaa 1 500 metrillä ajalla 3.49,5 Porto Alegressa 1963.


title: Their Fully Authorised Story

text: Their Fully Authorised Story on Jethro Tullin 40-vuotisjuhlan kunniaksi julkaistu 2:n DVD:n dokumentti. Se kuuluu Classic Artists-sarjaan. Se sisältää yhtyeen nykyisten ja entisten jäsenten sekä managerien ja taustavaikuttajien haastatteluja arkistomateriaalien ja livepätkien lomassa. Haastateltuihin kuuluvat mm. Ian Anderson, Martin Barre, Mick Abrahams, Glenn Cornick, Clive Bunker, John Evan, Barriemore Barlow, Dee Palmer, Dave Pegg, Peter-John Vettese, Doane Perry ja Andrew Giddings.


title: Their Fully Authorised Story

text: Toisella DVD:llä nähdään laajennettuja versioita haastatteluista, kuvagalleria sekä Saksan tv:n vuonna 1969 tekemä puolituntinen "Swing-In"-dokumentti, jossa nähdään Tull konsertissa esittämässä kappaleet "Nothing Is Easy", "Bouree" sekä "Sweet Dream/For A Thousand Mothers", Ian Andersonin vanhempien haastattelu sekä pätkiä yhtyeen kiertue-elämästä.


title: Their Fully Authorised Story

text: DVD:n mukana tulleen tekstiliitteen ovat kirjoittaneet Ian Anderson ja Jeffrey Hammond.


title: Helmut Dietl

text:
Helmut Dietl (22. kesäkuuta 1944 Bad Wiessee, Baijeri – 30. maaliskuuta 2015 München, Baijeri) oli saksalainen ohjaaja. Hänen elokuvistaan "Schtonk! – asiat halki" (1992) valittiin parhaan ulkomaalaisen elokuvan Oscar-ehdokkaaksi vuonna 1993, ja elokuva oli samalla myös Saksan ehdokas.
Hänet tunnetaan myös elokuvista "Kohtauspaikka ravintola Rossini" (1997) ja "About the Looking for and the Finding of Love" (2005).


title: Helmut Dietl

text: Dietl asui Münchenissä. Hän kuoli kotonaan 70-vuotiaana 30. maaliskuuta 2015.


title: Static

text: Static on Milestone Comics -kustantamon sarjakuvissa esiintyvä supersankari. Dwayne McDuffien ja John Paul Leonin luoma hahmo esiintyi ensimmäisen kerran vuonna 1993 "Static" -sarjakuvalehden ensimmäisessä numerossa.


title: Static

text: Hahmon luonut McDuffie kertoi Static olleen alun perin tarkoitus kehittää Marvel Comicsille, mutta siitä tuli hänen ja Denys Cowanin, Michael Davisin, sekä Derek T. Dinglen perustaman Milestone Median keulahahmo. Staticin luomisessa suurena vaikuttajana oli Hämähäkkimies, joka vaikutti myös osittain siihen, että Static luotiin teini-ikäiseksi sankariksi. Hahmosta tuli ensi esiintymisensä jälkeen Milestone Comicsin menestynein hahmo, joka oli osittain DC Comicsin omistuksessa. Static teki kuitenkin pahan laskun vuonna 1997, kun vuonna 1993 aloitettu sarjakuva Static sai päätöksensä 45 numeron jälkeen. Kolme vuotta myöhemmin Kids' WB:llä esitetty piirrossarja Static Shock nosti hahmon takaisin julkisuuteen, jonka ansiosta hahmosta tehtiin vuonna 2001 lyhytsarjakuvasarja Static Shock: Rebirth of the Cool.


title: Static

text: Static on mutantti-ihminen jouduttuaan kyynelkaasun ja mutaatiokemikaalin sekoituksen altistumaksi. Tämän myötä hän sai kyvykseen manipuloida ja hallita elektromagneettisia Ilmiöitä.


title: Static

text: Staticin keho kykenee tuottamaan raakaa elektromagneettista energiaa, jota hän on oppinut manipuloimaan, hallitsemaan, aistimaan elektromagneettisia energialähteitä ja hallitsemaan eri etäisyyksiä vaativia hyökkäyksiä. Static kykenee myös kuuntelemaan radioaaltoja, jonka avulla hän voi muun muassa kuunnella poliisien yksityisradiota tai eri radioasemia.Staticin oma ja samalla ensimmäinen televisiosarja sai hahmon luoneen Dwayne McDuffien toimesta ensiesityksen 23. syyskuuta 2000. Sarjaa esitettiin Yhdysvalloissa Kids' WB -kanavalla vuosien 2000-2004 aikana. Sarjasta tuotettiin yhteensä 52 jaksoa, jossa päähahmoa esitti Phil LaMarr.


title: Static

text: Sarjan sisältöä piti hieman muokata lapsille sopivammaksi, jotta se myös tavoittaisi laajemman yleisön. Se keskittyi kuitenkin pääosin Virgilin teinielämään. Hahmo sai voimansa mutageneettisen kaasun räjähdyksestä, joka lopulta levisi pitkin lähiympäristöä ja aiheutti useille lähettyvillä oleville erinäisiä kykyjä. Sarjassa räjähdystä kutsuttiin nimellä "Big Bang" ja vaikutuksen saaneita ihmisiä "Bang Babies". Virgilille se aiheuttaa sarjakuvaversionsa tavoin sähkömagneettisia voimia, jonka seurauksena 14-vuotias Virgil yrittää salailla voimiaan yhdessä parhaan ystävänsä Richien kanssa. Kaveri ehtottaa myös Virgille supersankarin roolia, jonka myötä Virgil nimeää itsensä Static:iksi. Etsiessään itselleen sopivaa asua se kokeilee muun muassa Black Lightningin asua, joka on eräällä tavalla sarjan sisäpiiri vitsi, koska kyseillä hahmolla on samankaltaiset supervoimat. Virgil on myös osoittanut sarjan aikana olevansa kiinnostunut suuresti sarjakuvista ja sci-fi kirjallisuudesta. Toisin kuin sarjakuvissa, animaatiosarjassa Virgil asuu isänsä ja siskonsa kanssa. Hänen äitinsä kuoli muutama vuosi ennen sarjan alkanutta ajankohtaa, Hän joutui ammutuksi eräässä mellakkassa, jonka vuoksi Virgil ei pidä minkäänlaisista aseista. Sarjassa viitattiin myös Virgilin sukujuuria olevan peräisin Ghanasta.


title: Static

text: Toimiessaan sankarina Static:in apuna on hänen paraskaverinsa Richie Foley, joka käyttää tekniikan tietämystään hyväksi luokseen itselleen mahdollisuuden taistella supervoimia omaavia rikollisia vastaan. Sarjan aikana Static tekee myös yhteistyötä useiden muiden DC:n supersankarien kanssa, kuten Teräsmiehen, Batmanin, Vihreän Lyhdyn.


title: Static

text: Static teki yhden jakson mittaisen vierasesiintymisen Justice League Unlimitedin jaksossa "The Once and Future Thing, Part 2: Time Warped" vuonna 2005. Hahmo esiintyi jo kaksiosaisen jakson ensimmäisen osan lopulla, mutta vain hetkellisesti. Tarina sijoittui tulevaisuuteen, jossa hahmo oli jo ikääntynyt 65-vuotias supersankari ja oli yksi Oikeuden Puolustajien jäsenistä. Static kuitenkin mainitsee jaksossa sen aikaisen lääketeknologian tehneen hänelle ihmeitä tuntiessaan olevansa 30-vuotias. Static taisteli jaksossa Jokerz nimistä jengiä vastaan, mutta putosi vahingossa satunnaiseen aikaportaaliin. Hän kuitenkin palasi takaisin, kun muut sankarit onnistuivat korjaamaan sekaisin menneen historian. Hahmon äänenä toimi Static Shock sarjan tapaan Phil LaMarr.


title: Fiktio kaunokirjallisuudessa

text: Fiktio kaunokirjallisuudessa tarkoittaa proosatekstiä, joka on ei-referentiaalista, eli se ei viittaa todellisuuteen. Käsite yleistyi 1800-luvulla, mutta sen merkityksestä on kiistelty vuosisatoja.


title: Fiktio kaunokirjallisuudessa

text: Termi ”fiktio” on usein liitetty yleiseen kertovaan puhetapaan, joka kattaa sekä historiallisen kertomuksen, journalismin että omaelämäkertakirjallisuuden, unohtamatta kuitenkaan myös mielikuvitukseen perustuvaa fiktiivistä lajityyppiä. On jopa väitetty, että kaikki kaunokirjallisuus olisi fiktiota. Tämän ongelmallisen jaottelun vuoksi on hyvä selvittää, mitä termi “fiktio” kirjallisuudentutkimuksessa tarkoittaa ja kuinka se ei-referentiaalisena lajityyppinä eroaa referentiaalisesta historiallisesta kertomuksesta.


title: Fiktio kaunokirjallisuudessa

text: Shlomith Rimmon-Kenan esittelee teoksessaan "Kertomuksen poetiikka" fiktion määritelmän. Hänen mukaansa kertomakirjallisuus tarkoittaa toisiaan seuraavien fiktiivisten, eli ei-referentiaalisten, tapahtumien kerrontaa. Toisin sanoen fiktio tarkoittaa kertomakirjallisuutta, joka ei viittaa todellisuuteen. Myös Arto Haapalan mukaan fiktio viittaa asioihin, joita ei kuulu ymmärtää todellisiksi.


title: Fiktio kaunokirjallisuudessa

text: Millainen sitten on ei-referentiaalinen kertomus? Dorrit Cohn erottelee teoksessaan "Fiktion mieli" termin ”ei-referentiaalinen kertomus” osat selvittääkseen sen moniulotteisuutta. Hänen mukaansa ei-referentiaalisuus tarkoittaa teoksen vapautta todellisuusviittaavuudesta. Fiktio luo oman todellisuutensa, johon se viittaa.


title: Fiktio kaunokirjallisuudessa

text: Fiktio voi viitata todellisuuteen, mutta sen ei ole pakko viitata mihinkään realistiseen kohteeseen. Kaikki fiktion ympäristöt tai henkilöt eivät välttämättä ole ”keksittyjä”. Esimerkiksi Anna Kareninassa teoksen henkilöt ovat kuvitteellisia, mutta tapahtumaympäristöt, Pietari ja Moskova, ovat todellisia paikkoja.


title: Fiktio kaunokirjallisuudessa

text: Kertomus puolestaan tarkoittaa lausumien sarjaa, joka ”käsittelee syysuhteessa olevia inhimillisiä olentoja koskevia tapahtumaketjuja”. Rimmon-Kenan puolestaan esittelee termin myös kertomuksen fiktiivisten tapahtumien jatkumona, joiden kertomisesta teksti vastaa. Näiden näkökulmien pohjalta voidaan todeta, että termi ”ei-referentiaalinen kertomus” tarkoittaa fiktiivisten, omaan kuvitteelliseen maailmaansa viittaavien, tapahtumien ketjua.


title: Fiktio kaunokirjallisuudessa

text: Fiktion luonnetta on yksinkertaisinta lähteä tarkastelemaan vertaamalla sen luonnetta referentiaaliseen historialliseen kertomukseen. Historiallinen kertomus, esimerkiksi elämäkerta ja omaelämäkerta, käsittelee nimensä mukaisesti todellisia historiallisia tapahtumia ja historiallisia henkilöitä. Historiallisessa tekstissä henkilökuvaus pysyy objektiivisena: Kertoja ei voi tietää kirjoituksensa kohteen tuntemuksia ja ajatuksia tai liikkua mielensä mukaan ajallisissa rakenteissa. Fiktiivisessä ei-referentiaalisessa kertomuksessa sekä tarinan henkilön psyykeen kuvaus sekä vapaa aikajärjestys ovat mahdollisia. Juuri tämä fiktion vapaus esittää vaikka kokonainen elämä yhtenäisenä kokonaisuutena myös lyhyen tarina-ajan sisällä erottaa parhaiten nämä kaksi kirjallisuuden lajia - fiktion ja historiankirjoituksen - toisistaan.


title: Fiktio kaunokirjallisuudessa

text: Arto Haapala esittelee Aarne Kinnusen ajatuksia fiktioiden ja todellisuuden erillisyydestä. Kinnusen mukaan jokainen fiktiivinen kertomus muodostaa oman todellisuutensa, kun taas historiallinen kertomus kertoo yhden yhteisen todellisuuden tapahtumista. Tämä kuvaa siis sitä asennetta, jolla fiktiivisiä kertomuksia tulkitaan. Ne luovat kuvitteellisen todellisuuden, jonka lukija vastaanottaa kuvitteellisena ja joka tulkitaan sen kuvitteellisesta luonteesta käsin.


title: Fiktio kaunokirjallisuudessa

text: Fiktion ja historiallisen kertomuksen eroja voi tarkastella kerronnan persoonan mukaan. Kolmannen persoonan kertomuksien fiktiivisyys on helppo hahmottaa: Fiktiossa kertoja pystyy pureutumaan päähenkilön tajuntaan ja kertomaan lukijalle asioita, joita historiallinen kertomus ei koskaan pysty välittämään. Parhaiten kolmannen persoonan fiktiiviset piirteet ilmenevät kuoleman kuvauksissa. Elämäkerrallisessa kertomuksessa kuoleman kuvaus viestii näin ollen kertomuksen fiktiivisyydestä, sillä yksikään oikeasti historiallisen kertomuksen kirjoittaja ei voi tietää teoksensa päähenkilön tuntemuksia kuoleman hetkellä.


title: Fiktio kaunokirjallisuudessa

text: Myös historiallinen elämäkerta pyrkii kuitenkin usein tulkitsemaan kolmannen persoonan tajuntaa käyttämällä niin sanottua arvailuun ja päättelyyn perustuvaa psykokerrontaa. Psykokerronnassa kertoja pysyy selkeästi erillään kerronnan kohteen kielestä ja päättelee hienovaraisesti henkilön mahdollisia ajatuksia ja tuntemuksia.


title: Fiktio kaunokirjallisuudessa

text: Ensimmäisen persoonan kerrontaa käytetään erityisesti omaelämäkerroissa. Referentiaalisena lajityyppinä se siis viittaa todelliseen puhujaan ja hänen menneisyyteensä. Koska omaelämäkerrallinen kertomus on ”totuudenmukainen”, on ensimmäisessä persoonassa kerrottu romaani näin ollen ”valheellinen”. Tekijä ei siis väitä kirjoittavansa todellisia faktoja, ja hänen kielenkäyttönsä voidaan tulkita fiktiiviseksi. Omaelämäkerrallinen romaani näin ollen tarkoituksenmukaisesti jäljittelee todellista omaelämäkertaa.


title: Fiktio kaunokirjallisuudessa

text: Cohn esittelee fiktiivisen kertomuksen tulkintaa tarinan tasolta tarkasteltuna. Tarinan tasolla hän tarkoittaa lähinnä kertomuksen ”juonellistamista”, eli esitettyjen tapahtumien jäsentymistä kertomuksessa. Pelkkä tarinan tasoon keskittyminen ei kuitenkaan Cohnin mukaan ole hedelmällistä, koska nykyään myös esimerkiksi omaelämäkerralliset kertomukset voivat olla yhtä taidokkaasti juonellistettuja kuin fiktiiviset kertomukset. Näin ollen pitää tarkastella fiktiota myös kerronnan tasolla. Kerronnan tasolla tarkoitetaan niitä fiktion erityisiä keinoja leikitellä kertomuksen aikarakenteilla ja järjestyksillä, jotka historialliselta kertomukselta puuttuvat.


title: Fiktio kaunokirjallisuudessa

text: Fiktio pystyy irtautumaan historiankirjoitukselle ominaisesta persoonattomasta kerronnasta sellaiseen kerronnan muotoon, jossa tarina ikään kuin suodattuu jonkun henkilöhahmon näkökulmasta. Historiallinen kertomus puolestaan ei pysty esittämään menneitä tapahtumia kyseisen kertomuksen historiallisen hahmon näkökulmasta vaan ainoastaan kertojan retrospektiivisestä näkökulmasta. Tätä näkökulmaa kutsutaan fokalisaatioksi.


title: Fiktio kaunokirjallisuudessa

text: Fokalisaatio tarkoittaa siis tarinan esittämistä jonkin henkilöhahmon näkökulmasta. Kertoja kertoo tarinaa tästä nimenomaisesta näkökulmasta, joka ei kuitenkaan ole hänen omansa. Fokalisaatio voi suodattua yhden tai useamman kertomuksen henkilön tai pelkästään kertojan kautta. Ulkoisessa fokalisaatiossa perspektiivi on tarinan tapahtumiin osallistumattoman henkilön, useimmiten kertojan. Sisäisestä fokalisaatiosta on kyse silloin, kun tarina suodattuu jonkun kertomuksessa oleellisena osana toimivan henkilöhahmon kautta.


title: Fiktio kaunokirjallisuudessa

text: Fiktio pystytään paljastamaan myös tarkastelemalla teoksen kertojaa. Mikäli kertoja ja teoksen kannessa nimetty kirjailija ovat historiallisessa kertomuksessa eri henkilö, kyseessä on fiktiivinen historiallinen teos. Jos kirjailija ja kertoja ovat sama henkilö, on kyseessä omaelämäkerrallinen kertomus. Tekijän ja kertojan erottelu ilmaisee lukijalle, onko teosta tarpeellista tulkita kirjaimellisesti referentiaalisena.


title: Fiktio kaunokirjallisuudessa

text: Myös Haapala esittelee yhtenä fiktiivisyyden tuntomerkkinä jo aikaisemmin mainitun referentiaalisuuden. Hänen mukaansa teksti voi sisältää referentiaalisten henkilöiden lisäksi myös todellisia henkilöitä. Haapalan mielestä kirjailija ei fiktiivistä teosta kirjoittaessaan väitä mitään totuuspohjaista, vaan perustaa uusia fiktiivisiä maailmoja ja luo uutta.


title: Fiktio kaunokirjallisuudessa

text: Referentiaalisuuden kannalta fiktiossa merkittävää on sen vapaus todistusaineistosta. Historiallinen teksti on velvoitettu niin sanotun perigraafisen välineistön, eli lähdeviittausten, esipuheiden ja liitteiden, käyttöön. Tällä välineistöllä kirjoittaja luo tekstille uskottavan pohjan, jonka todenmukaisuuden lukija voi halutessaan varmentaa. Fiktiivinen teos on siis vapaa myös todistusaineiston taakasta.


title: Englanninluppa

text: Englanninluppa () on Englannista peräisin oleva isokokoinen kanirotu. Rodun yleisin väri on madagaskar. Englanninluppa on luppakorvaisista kaniroduista suurikorvaisin ja sen massa on vähintään 4 kg.


title: Aaron Gustaf Borg

text: Aaron Gustaf Borg, myös Aron Gustaf ja A. K. Borg (11. toukokuuta 1810 Vihanti – 28. heinäkuuta 1883 Kuopio) oli suomalainen Kuopion tuomiorovasti ja valtiopäivämies.


title: Aaron Gustaf Borg

text: Borg väitteli teologian tohtoriksi 1840. Hän oli vuosina 1842–1846 Keisarillisessa Aleksanterin-yliopistossa eksegetiikan professorina, jonka aikana toimi myös Nurmijärven kirkkoherrana. Professuurin jälkeen hän oli Limingan kirkkoherrana. Kuopion tuomiorovasti hänestä tuli 1857. Borg oli jäsenenä pappissäädystä Tammikuun valiokunnassa sekä useilla valtiopäivillä. Borg oli myös Suomalaisen Kirjallisuuden Seuran jäsen.


title: Aaron Gustaf Borg

text: Borg oli Gabriel Borgin ja Maria Katarina Lindbladin poika. Hän oli kahdesti naimisissa. Vuonna 1835 Borg avioitui Karolina Vilhelmina Therménin kanssa. Tämä kuoli 1868 ja Borg meni uusiin naimisiin vuonna 1869 Maria Olivia Roschierin kanssa. Hän kuoli vuosia miehensä jälkeen, vuonna 1908.


title: Jedediah Smith

text: Jedediah Strong Smith (6. tammikuuta 1799 Bainbridge, Yhdysvallat – 27. toukokuuta 1831 Ulysses, Kansas, Yhdysvallat) oli yhdysvaltalainen metsästäjä, turkiskauppias ja tutkimusmatkailija, joka tutki Kalliovuoria, länsirannikkoa ja luoteisosia.


title: Jedediah Smith

text: Smith liikkui laajalla alueella tutkien Yhdysvaltain länsiosia. Hän löysi merkittävän South Pass -solan. Smith kulki ensimmäisenä Sierra Nevadassa ja ylitti ensimmäisenä Great Basinin.


title: Jedediah Smith

text: Comanchesoturit tappoivat Smithin tämän etsiessä vettä matkallaan Santa Fehen.


title: Uskonto ja moraali

text: Uskonto ja moraali on joskus nähty toisistaan riippuvana ja moraalin on nähty juontuvan uskonnosta, joskus taas moraali on nähty inhimillistä alkuperää olevana ja uskonnoista riippumattomana. Uskonnollisilla uskomuksilla on usein vaikutusta ihmisen moraaliseen käyttäytymiseen.


title: Uskonto ja moraali

text: On melko yleisesti hyväksytty näkemys, että moraalinen käyttäytyminen on riippuvaista biologisesti periytyvistä taipumuksista. Siitä, että biologia vaikuttaa moraaliseen toimintaan ei kuitenkaan seuraa, että se palautuisi biologiaan, mistä seuraa, että uskonnolla on voinut olla tärkeä rooli moraalin kulttuurievoluutiossa ja että uskonto voi vaikuttaa merkittävästi ihmisten moraaliseen käyttäytymiseen. Moni tutkija katsookin uskonnon ja moraalin välillä vallitsevan olennaisen yhteyden, ja lukuisat tutkimukset näyttäisivät myös puoltavan näkemystä uskonnon prososiaalisista vaikutuksista.


title: Uskonto ja moraali

text: Siitä, uskonnon ja moraalin välillä vallitsee yhteys, ei kuitenkaan seuraa, että "uskonnottomien" ihmisten tulisi olla "uskonnollisia" vähemmän moraalisia. Helsingin yliopiston uskontotieteen yliopistonlehtori Teemu Tairan mukaan uskonnottomat eivät ole millään mittarilla sen paremmin vähemmän moraalisia kuin enemmänkään moraalisia kuin uskovat. Hänen mukaansa ainoa poikkeus tähän on, että uskonnolliset lahjoittavat enemmän hyväntekeväisyyteen ja tekevät enemmän vapaaehtoistyötä. Tosin Chicagon yliopiston tutkimus osoitti, että kristityissä ja islamilaisissa hurskaissa perheissä kasvaneet lapset olivat itsekkäämpiä ja vähemmän anteliaita koulukavereilleen kuin ei-uskonnollisten perheiden lapset. Arvellaan, että usko omaan hyvyyteen antoi näille "oikeuden" kohdella muita huonommin. Helsingin yliopiston psykologian tutkija Tapani Riekin toteaa, että auttamisella ja eettisellä käyttäytymisellä on vahva biologinen pohja, joka ei tarvitse uskontoa. Jopa nollavuotiaat suosivat toisia auttavia animaatiohahmoja. Riekin mukaan nykyään rauhallisimmat yhteiskunnat ovat maallistuneimpia, kuten Pohjoismaat. Silti yhä vaikuttavat perinteiset ennakkoluulot, jotka saavat suhtautumaan ateisteihin epäilevämmin, joskaan Suomessa eroa ei juuri ole.


title: Uskonto ja moraali

text: Sosiologi Émile Durkheim näki moraalin ja uskonnon välillä kiinteän yhteyden, ja hänen mukaansa myös sellaiset kulttuuriset moraalisäänöt (kiellot, määräykset) kuten ihmisoikeudet olivat olennaisesti uskonnollisia tai uskonnollisen kaltaisia. "Uskonto," Durkheim kirjoitti, "on yhtenäinen uskomusten ja käytäntöjen järjestelmä suhteessa pyhiin asioihin, toisin sanoen, erotettuihin ja kiellettyihin asiohin—uskomuksiin ja käytäntöihin, jotka yhdistävät kaikki ne, jotka näitä seuraavat Kirkoksi kutsutuksi moraaliseksi yhteisöksi." Durkheimin näkemyksen ymmärtämiseksi on tärkeää käsittää, että tämä on hänen määritelmänsä uskonnolle; uskontoa ei toisin sanoen määritelmä "yliluonnollisten" uskomusten kautta, vaan se ymmärretään olemuksellisesti sosiaaliseksi instituutioksi, joka tuottaa Durkheimin "Kirkoksi" kutsuman moraalisen yhteisön. Durkheimin mukaan moraali kulttuurisena entiteettinä koostuu ennen kaikkea tietyille toimintamalleille asettuista sanktioista – moraalisäännöstö olisi toisin sanoen sosiaalinen sanktioiden järjestelmä, mitä myös uskonnon voi Durkheimin mukaan pitkälti katsoa olleen.


title: Uskonto ja moraali

text: Yleisen sosiologisen oletuksen mukaan uskonto lujittaakin moraalista järjestystä. Sosiologien Rodney Stark ja William S. Bainbridge tekemien tutkimusten perusteella uskonnollisuus vahvistaa normien mukaista käyttäytymistä siellä, missä enemmistö hyväksyy normien mukaisen käyttäytymisen perustaksi ja missä normeja ylläpidetään sosiaalisessa vuorovaikutuksessa.


title: Uskonto ja moraali

text: 2000-luvulla on tutkittu uskonnollisten yhteisöiden poikkeuksellista tiiviyttä ja pitkäikäisyyttä. Koska kyky yhteistoimintaan on evoluutiossa edullista, useat evoluutiopsykologit ovat halunneet tutkia uskonnon adaptiivista merkitystä ihmisen evoluutiohistoriassa.


title: Uskonto ja moraali

text: Evoluutiobiologi David Sloan Wilson on esittänyt uskonnollisten yhteisöiden toimivan niin sanotun ryhmävalinnan yksiköinä. Hänen oletuksensa mukaan uskonnolliset yhteisöt menestyvät paremmin kuin muut ryhmät koska niiden oppijärjestelmät tyypillisesti rohkaisevat itsensä kieltämiseen ja tätä kautta yhteistoimintaan. Wilson katsoo, että satunnaisotos maailman uskonnoista osoittaa, että useimmat näistä motivoivat seuraajissaan adaptiivisia käytösmalleja.


title: Uskonto ja moraali

text: Antropologi Richard Sosis on testannut evoluutiopsykologian niin sanottua kalliiden signaalien hypoteesia jonka mukaan yksilön kelpoisuutta heikentävät rituaalivaatimukset ja uhraukset toimivat signaaleina sitoutumisesta ryhmän oppiin, ja auttavat erottelemaan vapaamatkustajat jotka hyödyntävät ryhmän voimavaroja mutta eivät itse osallistu niiden tuottamiseen. Tämän vuoksi Sosis on esittänyt taipumuksen uskonnolliseen käyttäytymiseen olevan evoluutiossa kehittynyt adaptiivinen kompleksi. Sosisin ja hänen kollegoidensa tutkimuksessa kävi ilmi, että 1700- ja 1800-luvulla Yhdysvalloissa toimineiden uskonnollisten utooppisten yhteisöiden elinikä korreloi niiden asettamien käytösvaatimusten kanssa, mutta ei-uskonnollisten yhteisöiden kohdalla tätä yhteyttä ei ollut. Uskonnolliset yhteisöt olivat myös huomattavasti pitkäikäisempiä kuin ei-uskonnolliset. Samoin Israelin kibbutzeista uskonnollisella pohjalla toimivat menestyvät taloudellisesti, erityisesti verrattuna ei-uskonnollisiin vastinpareihinsa, minkä Sosis selittää kokeellisissa tutkimuksissa ilmi käyneellä korkealla keskinäisellä luottamuksella erityisesti synagogassa päivittäin vierailevien miesten välillä. On tehty myös lukuisia muita tutkimuksia, joiden on katsottu tukeneen kalliiden signaalien hypoteesia osoittamalla uskonnon ja keskinäisen luottamuksen tai vahvemman yhteisöllisen järjestäytymisen välisen yhteyden.


title: Uskonto ja moraali

text: Ara Norezayanin mukaan suurilla ”moralisoivilla” maailmanuskonnoilla olisi ollut merkittävä vaikutus ihmisten moraaliseen käyttäytymiseen ja tätä kautta kulttuurievoluutioon. Hänen kirjassaan "Big Gods: How Religion Transformed Cooperation" (2013) esittämän näkemyksen mukaan vilpitön usko ihmisiä tarkkaileviin ”suuriin jumaliin” sai aikaan toisaalta ennennäkemättömän yhteistyön lisääntymisen ryhmien välillä ja ryhmäkoon kasvamisen, missä se toisaalta loi samalla uuden potentiaalisen konfliktien lähteen kilpailevien ryhmien välille. Norezayanin mukaan esimerkiksi Itä-Aasian voimakkaan yhteistoiminnalliset mutta toisaalta hyvin ateistiset yhteiskunnat ovat kehittyneet uskonnon vaikutuksesta, vaikka uskonnosta on ainakin perinteisessä muodossaan sittemmin luovuttu, mahdollisesti tarpeettomaksi tulleena.


title: Uskonto ja moraali

text: Yleisesti uskonnollisilla uskomuksilla siis näyttää useiden tutkimusten perusteella olevan vaikutusta ihmisen moraaliseen käyttäytymiseen. Vaikka nämä tulokset hyväksyisikin tosiksi, tästä ei kuitenkaan voi vetää liian yleisiä johtopäätöksiä. Esimerkiksi David Rossin mukaan nuoret, jotka uskovat helvettiin eivät ole vähemmän taipuvaisia tekemään rikoksia. Gary F. Jensenin Vanderbiltin yliopistossa tekemän tutkimuksen mukaan helvettiin uskominen korreloi positiivisesti väkivaltataipumusten kanssa ja negatiivisesti itsemurhiin.


title: Uskonto ja moraali

text: Pascal Boyerin mukaan ihmisillä on taipumus tulkita sisäsyntyiset moraaliset käsityksensä yliluonnollisten toimijoiden aiheuttamiksi. Lapsille moraaliset käsitykset syntyvät luonnollista tietä ilman mitään mielleyhtymiä yliluonnollisiin toimijoihin. Uskovienkin ihmisten moraalikäsityksiin vaikuttavat enemmän muiden ihmisten kanssa jaetut käsitykset, kuin heidän omien uskontojensa viralliset opit.


title: Uskonto ja moraali

text: Monien erilaisten uskonnollisten moraalikäsitysten mukaan moraalisilla käsityksillä on yhteys siihen, mitä jumalien on ajateltu käskeneen tai mitä jumalien on ajateltu tahtovan. Tätä on kutsuttu jumalallisen käskyn teoriaksi.


title: Uskonto ja moraali

text: Useiden filosofien mukaan näkemykseen, että uskonto on moraalin lähde liittyy käsitteellisiä ongelmia. On ongelmallista väittää, että jumalat ovat hyviä ja samaan aikaan väittää, että he antavat ymmärryksen hyvän ja pahan suhteen, koska niin ei voi sanoa syyllistymättä tautologiaan. Toisin sanoen jumalat voivat tehdä mitä tahansa ja se olisi silloin hyvä, koska jumalat itse määräävät moraalin.


title: Uskonto ja moraali

text: Monien uskonnon arvostelijoiden mukaan uskonnot saavat aikaan sotia, tappamista ja kärsimystä. Uskonnottomat moraalifilosofit ovat esittäneet, että monet uskonnolliset näkemykset uskonnon oppien mukaan elämisen hyveen palkitsemisesta ikuisessa elämässä edustavat itsekästä nautinnontavoittelua.


title: Uskonto ja moraali

text: Kokemuksen mukaan uskonnolliset tekstit voivat yhtä hyvin yllyttää väkivaltaan kuin kehottaa lähimmäisenrakkauteen. Raamatussa Mooses tapatti Jumalan käskystä kaikki midianilaiset miehet, naiset, pojat ja tytöt, jotka eivät olleet neitsyitä. Nykyaikaisia esimerkkejä ovat terroristit, jotka räjäyttävät itsensä uskoen pääsevänsä kuolemanjälkeiseen elämään.*


title: Uskonto ja moraali

text: Richard Dawkins kertoo kirjassaan "Jumalharha" tutkimuksesta, jossa israelilaiset lapset lukivat, kuinka Raamatun kertomuksessa israelilaiset Joosuan johdolla hyökkäsivät Jerikoon ja tappoivat kaikki kaupungin asukkaat. Yli 65 prosenttia hyväksyi kansanmurhan ja perusteli sitä uskonnollisilla syillä (Jumala käski tehdä niin, uhrit elivät juutalaisille luvatulla maalla ja niin edelleen). 26 % ei hyväksynyt murhaamista ja perusteli tätä muilla syillä: esimerkiksi eläimet, jotka tapettiin kaikkien ihmisten mukana, olisi pitänyt jättää sotasaaliiksi. Toinen oppilas totesi samaa omaisuudesta. Kolmas totesi että arabit ovat epäpuhtaita, joten epäpuhtaalle maalle meneminen tekee epäpuhtaaksi ja langettaa saman kirouksen israelilaisten päälle. Sama teksti esitettiin uudelleen, mutta nimet muutettiin kiinalaisiksi ja 3000 vuotta vanhaksi tapahtumaksi. Tällöin vain seitsemän prosenttia hyväksyi kansanmurhan, mutta jopa 75 ei hyväksynyt sitä.


title: Uskonto ja moraali

text: Filosofi Juha Räikkä käsittelee teoksessa "Taivaassa ja maan päällä: Johdatus uskonnonfilosofiaan" (1997) uskonnon ja moraalin suhdetta. Räikkä aloittaa kristinuskon moraalisesta arvostelusta. Räikkä toteaa, että monien mielestä kristinuskon omaksuminen on johtanut useisiin kielteisiin ja tuomittaviin seurauksiin. Historiallisista esimerkeistä tunnettuja ovat ristiretket, uskonnolliset sodat, inkvisitio, noitavainot, kirkon moraalinen rappio ja järjen käytön vastustaminen. Räikän mukaan nykyisissäkin yhteiskunnissa on kristillisen perinteen kielteisiä seurauksia. Räikän mukaan uskonnot indoktrinoivat ihmisiä, riistävät heidän itsemääräämisoikeutensa, käyttävät heitä taloudellisesti hyväkseen, ajavat itsemurhiin, syrjivät toisuskoisia ja homoseksuaaleja, tukahduttavat sananvapautta ja tuhoavat alkuperäiskansojen elämäntapaa. Esimerkkejä ovat myös kirkoissa tapahtuva lasten seksuaalinen hyväksikäyttö, avioliittojen rikkoutuminen uskonnollisen heräämisen vuoksi, kirkkojen harjoittama sodanlietsonta ja juutalaisten osuus Lähi-idän selkkauksissa. Usein sanotaan, että kristinusko on vaikuttanut muun luonnon ja toisten eläinten alistamiseen sekä oppiin miesten ylempiarvoisuudesta naisiin nähden. Uskovainen voi kärsiä jatkuvista turhista syyllisyydentunteista, hän voi olla kohtalouskoinen ja nöyryys-käsitteen korostamisen vuoksi menettää vaikuttimensa toimia itsenäisesti, hän voi vaipua teeskentelyyn tai pelkotiloihin. Kristinusko on puuttunut myös politiikkaan ja tukenut vallankäyttöä: uskovat ovat usein vastustaneet yhteiskunnallisia uudistuksia.


title: Uskonto ja moraali

text: Räikkä kuitenkin myös toteaa, että kristinusko on tuottanut myös suuren määrän myönteisiä seurauksia. Uskonto on ollut vaikuttimena hyvien tekojen tekemiseen. Kristityt ovat uskon vaikutuksesta avustaneet köyhiä, hoitaneet sairaita ja siirtäneet toisille tietoa ja arvokäsityksiä. Uskonnot ovat lohduttaneet ihmisiä, opettaneet kiltteyttä ja vaatimattomuutta, parantaneet juoppoja ja tuottaneet henkistä hyvinvointia. Kirkot ovat tehneet kansainvälistä avustus- ja yhteistyötä. Kristinusko on vaikuttanut taiteeseen ja tieteeseen myönteisesti.


title: Uskonto ja moraali

text: Räikän mukaan uskonnon seurausten ja käytäntöjen arviointi ja uskonnollisen oppijärjestelmän moraalinen arviointi ovat kaksi eri asiaa. Uskonnon kannattaja voi toimia moraalittomasti, mutta uskonnollinen oppi ei välttämättä kehota toimimaan moraalittomasti. Toiseksi Räikkä huomauttaa, että vaikka esimerkiksi kristinuskoa ei olisi ollut, ihmiset olisivat harjoittaneet julmuuksia jonkin toisen uskonnon piirissä tai uskonnoista riippumatta. Räikän mielestä uskovaiset eivät tässä mielessä ole erityisen hyviä eivätkä erityisen pahoja ihmisiä. Uskominen voi vaikuttaa hyviin tai pahoihin tekoihin.


title: Brad Lukowich

text: Brad Lukowich (s. 12. elokuuta 1976 Surrey, BC, Kanada) on kanadalainen uransa päättänyt jääkiekkoilija. Hän pelasi viisi vuotta Dallas Starsissa (1997–2002), siirtyi sitten Tampa Bayhin (2002–2004), sieltä New York Islandersin ja New Jersey Devilsin (2005–2007) kautta takaisin Tampa Bayhin (2007–2008) ja San Jose Sharksiin (2008–2009). Kaudeksi 2009–2010 Lukowich siirtyi Vancouver Canucksiin ja kaudeksi 2010–2011 takaisin ensimmäiseen NHL-seuraansa Dallas Starsiin.


title: Brad Lukowich

text: Hänellä on myös oma levy-yhtiö.


title: Amfidamas

text: Amfidamas oli usean eri mieshahmon nimi kreikkalaisessa mytologiassa:


title: Esteettinen kontemplaatio

text: Esteettinen kontemplaatio on meditaatiota eli mietiskelyä, jossa tietoisuus kohdistetaan johonkin esteettiseen kohteeseen. Kontemplaation ajatus juontaa juurensa Platonin ja Plotinoksen ajoilta, jolloin kauneus oli järjellä, ei aistein, ymmärrettävä asia.


title: Esteettinen kontemplaatio

text: Estetiikan tutkija George Dickien mielestä lähes kaikki esteettiset teoriat tavalla tai toisella väittävät, että kontemplaatio liittyy esteettiseen elämykseen. Dickie arvelee joitakin sävyjä kontemplaatiosta olevan jäljellä vielä nykyisessäkin estetiikan tutkimuksessa, aiheuttaen juhlavan ja mahtipontisen suhtautumisen kauneuteen ja taiteeseen. Hän lisää, että esteettisten kokemusten kirjoa miettimällä huomaa helposti, että kokemus on monesti paljon muutakin kuin vain mietiskelyä.


title: Aleksandra Fedoriva

text: Aleksandra Andrejevna Fedoriva (, s. 13. syyskuuta 1988 Moskova) on venäläinen pikajuoksija.


title: Aleksandra Fedoriva

text: Fedoriva karsiutui Marrakechin alle 18-vuotiaiden MM-kisoissa 2005 100 metrin aitajuoksun välierissä. Seuraavana vuonna hän sijoittui lajissa neljänneksi Pekingin nuorten MM-kisoissa ajalla 13,57 ja 2007 hän voitti nuorten EM-kultaa ajalla 13,12. Pekingin olympialaisissa 2008 hän karsiutui 200 metrin juoksussa välierissä ajalla 23,22. Pekingissä hän oli mukana Venäjän joukkueessa, joka alun perin voitti 4 × 100 metrin viestijuoksun, mutta joukkue menetti voittonsa vuonna 2016 kun joukkueessa juossut Julija Tšermošanskaja jäi kiinni dopingin käytöstä.


title: Aleksandra Fedoriva

text: Vuonna 2009 Fedoriva voitti Kaunasissa alle 23-vuotiaiden Euroopan-mestaruuden 200 metrillä. Seuraavana vuonna hän karsiutui 60 metrin aitajuoksun välierissä Dohan sisäratojen MM-kilpailuissa ja voitti pronssia 200 metrillä Barcelonan EM-kilpailuissa ajalla 22,44. Daegun MM-kilpailuissa 2011 hän karsiutui 100 metrin välierissä. Istanbulin sisäratojen MM-kilpailuissa 2012 hän voitti hopeaa 400 metrillä ajalla 51,76 ja pronssia 4 × 400 metrin viestissä. Lontoon olympialaisissa 2012 hän karsiutui 200 metrin välierissä.


title: Markus Kahma

text: Jaakko Markus Kahma (s. 16. lokakuuta 1932 Alavieska) on entinen suomalainen kymmenottelija. Hän edusti Alavieskan Viriä , Jyväskylän Kenttäurheilijoita ja Viitasaaren Viestiä.


title: Markus Kahma

text: Kahma sijoittui Tukholman EM-kilpailuissa 1958 neljänneksi kerättyään 7143 pistettä. Hän jäi pronssista runsaan sadan pisteen päähän. Rooman olympialaisissa 1960 hän oli seitsemäs pistemäärällä 7181. Belgradin EM-kilpailuissa 1962 hän otteli yhdeksänneksi tuloksella 7085 pistettä.


title: Markus Kahma

text: Kahma voitti kymmenottelun Pohjoismaiden mestaruuden Göteborgissa 1957 ja 1963 sekä Porissa 1959. PM-hopeaa hän sai Oslossa 1961. Hän edusti Suomea aikuisten maaotteluissa vuosina 1956–1964. Hän voitti maaottelukilpailun Lontoossa 1958, Kurikassa 1959 ja Dresdenissä 1960 sekä Helsingissä 1959, 1961 ja 1963.


title: Markus Kahma

text: Kahma voitti kymmenottelun Suomen mestaruuden 1957, 1958, 1959, 1960 ja 1964. SM-hopeaa hän sai 1956. Hän paransi kahdesti kymmenottelun Suomen ennätystä .


title: Plasmodium falciparum

text: Plasmodium falciparum on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat "Anopheles"-suvun hyttyset, joiden pistosta malarialoinen siirtyy ihmisen elimistöön. "P. falciparum" on patogeenisin neljästä ihmisellä elävästä "Plasmodium"-lajista (muut ovat "P. vivax, P. ovale" ja "P. malariae"). Se aiheuttaa noin 80 prosenttia maailman malariatapauksista ja 90 prosenttia malariakuolemista.


title: Plasmodium falciparum

text: "P. falciparumin" genomia ryhdyttiin selvittämään vuonna 1996 "Malaria Genome Project" -nimisessä projektissa, ja koko genomi oli sekvensoitu vuoteen 2002 mennessä. Genomi on noin 23 miljoonan emäsparin kokoinen ja jakaantuu 14 kromosomiin, jotka sisältävät hieman yli 5 300 geeniä.


title: Plasmodium falciparum

text: Kun malarialoisella infektoitunut hyttynen pistää ihmistä, siirtyy verenkiertoon loisien sporotsoiiteiksi kutsuttuja muotoja, jotka hakeutuvat maksaan ja aloittavat siellä monistumisen. Parin viikon kuluttua maksasolut rikkoontuvat ja päästävät monistuneet merotsoiitit verenkiertoon, jossa ne tunkeutuvat punasolujen sisään monistumaan. Muutaman vuorokauden kuluttua merotsoiittien täyttämät punasolut hajoavat, mikä aiheuttaa malarialle tyypilliset kuume- ja horkkaoireet. Osasta merotsoiitteja kehittyy sukusoluja eli gametosyyttejä, jotka palaavat uuden hyttysen suolistoon lisääntymään.


title: Rutanan provinssi

text: Rutana on yksi Burundin 17 provinssista, ja se sijaitsee maan kaakkoisosassa. Myös sen pääkaupungin nimi on Rutana.


title: Rutanan provinssi

text: Asukastiheys on noin 177,62/km² ja provinssin pinta-ala on 1 959,45 km². Vuonna 2010 maakunnan väkiluku oli arviolta 348 044.


title: Rutanan provinssi

text: Rutana rajoittuu idässä Tansaniaan, etelässä Makamban provinssiin, lännessä Bururin provinssiin, luoteessa Gitegan provinssiin ja koillisessa Ruyigin provinssiin.


title: Rutanan provinssi

text: Rutanan provinssi jakautuu kuuteen kuntaan:


title: Viron kansanäänestys uskonnollisesta opetuksesta 1923

text: Viron kansanäänestys uskonnollisesta opetuksesta julkisissa kansakouluissa pidettiin 17. helmikuuta 1923 ja se oli maan ensimmäinen kansanäänestys.


text: Viron luterilaiseen kirkkoon kuului maan väestöstä vuonna 1922 78 prosenttia ja kirkko oli hitaasti virolaistunut saksalaisuuden vaikutuksesta. Vuonna 1917 pidetyssä kirkolliskokouksessa päätettiin asettaa tavoitteeksi vapaa kansankirkko, joka olisi riippumaton valtiovallasta sekä ulkomaisesta määräysvallasta. Vuonna 1919 kirkko päätti, että valtio ja kirkko pysyisivät erillään, mikä kirjattiin samana vuonna myös maan perustuslakiin. Vaikka Suomessakin oli luterilainen kansankirkko, oli tilanne Viroon verrattuna siis täysin erilainen. Näihin päätöksiin vaikutti se, että Virossa vasemmistolaisuus oli hallitseva suuntaus aina vuoteen 1920 asti, jolloin alkoi oikeistopuolueiden valta-aika.


text: Viron bolševistista Neuvosto-Venäjää vastaan käyty vapaussota siirsi maata aika nopeastikin oikeammalle, johon kenttään myös maan kristilliset kuuluivat. Kristillisiä arvoja korostaneen ja uskonnonopetusta vaatineen Kristillisen kansanpuolueen kannatus oli juuri suurimmilaan vuoden 1923 vaaleissa, jolloin se sai 8 paikkaa Riigikoguun. Vuonna 1920 ja 1923 valitut Riigikogut olivat vahvasti oikeistolaisia. Erityisesti asiaa käsitteli oikeistolainen Pätsin I hallitus, jossa myös kristillisillä oli edustuksensa. Kysymykseksi tässä hallituksessa nousi kuinka paljon kristillistä kulttuuria ja uskoa pitäisi korostaa kouluopetuksessa. Lopulta saatiin aikaiseksi kompromissiksi tehty lakiesitys, joka pantiin kansanäänestykseen. Virolaisten enemmistö äänesti "JAA" lakiesityksen puolesta. Lain hyväksymisen myötä kaikkien koulujen tuli tarjota oppilailleen uskonnonopetusta, jos nämä niin halusivat. Uskonnonopetus siis tuli kouluihin, mutta vapaaehtoisena. Tämä tulos tyydytti kristillisiä piirejä.


title: Julija Tšermošanskaja

text: Julija Igorevna Tšermošanskaja (, s. 6. tammikuuta 1986 Brjansk) on venäläinen pikajuoksija.


title: Julija Tšermošanskaja

text: Pekingin olympialaisissa 2008 Tšermošanskaja karsiutui 200 metrin välierissä ajalla 22,57 ja oli mukana maansa joukkueessa, joka voitti 4 × 100 metrin viestijuoksun. Tšermošanskajan suoritukset kuitenkin hylättiin vuonna 2016 kun hänen Pekingissä antamansa dopingnäyte tutkittiin uudelleen ja siinä oli merkkejä dopingin käytöstä. Hän sai tapauksesta kahden vuoden kilpailukiellon ajalle 1.7.2016–30.6.2018. Kaikki hänen tuloksensa aikaväliltä 20.8.2008–19.8.2010 hylättiin takautuvasti.


title: Julija Tšermošanskaja

text: Osakan MM-kisoissa 2007 Tšermošanskaja karsiutui 200 metrin juoksun toisissa alkuerissä ajalla 23,15. Barcelonan EM-kisoissa 2010 hän oli 200 metrin seitsemäs ajalla 22,67 ja juoksi neljänneksi sijoittuneessa Venäjän pikaviestijoukkueessa.


title: Natasha Hastings

text: Natasha Hastings (s. 23. heinäkuuta 1986 Brooklyn, New York) on yhdysvaltalainen 400 metrin juoksija.


title: Natasha Hastings

text: Hastings voitti Sherbrooken alle 18-vuotiaiden MM-kisoissa 2003 kultaa 400 metrillä ajalla 53,41. Seuraavana vuonna hän voitti nuorten maailmanmestaruuden Grosseton nuorten MM-kisoissa ajalla 52,04. Vuonna 2005 hän voitti Yhdysvaltain nuorten mestaruuden 400 metrillä sekä Pan-Amerikan nuorten mestaruuden 400 metrillä ja 4 × 400 metrin viestijuoksussa. Osakan MM-kisoissa 2007 hän karsiutui välierissä ajalla 51,45 ja voitti kultaa pitkässä viestissä juostuaan alkuerissä Yhdysvaltain joukkueessa. Pekingin olympialaisissa 2008 Hastings juoksi alkuerissä Yhdysvaltain joukkueessa, joka voitti lopulta olympiakultaa. Berliinin MM-kilpailuissa 2009 hän voitti jälleen kultaa 4 × 400 metrin viestijuoksussa juostuaan alkuerissä Yhdysvaltain joukkueessa.


title: Natasha Hastings

text: Dohan sisäratojen MM-kisoissa 2010 hän voitti kultaa 4×400 metrin viestissä. Hän voitti sisäratojen Yhdysvaltain-mestaruuden 400 metrillä 2011. Daegun MM-kilpailuissa 2011 hän voitti jälleen pitkässä viestissä maailmanmestaruuden juostuaan Yhdysvaltain joukkueessa alkuerissä. Istanbulin sisäratojen MM-kilpailuissa 2012 hän voitti pronssia 400 metrillä ajalla 51,82 ja hopeaa 4 × 400 metrin viestissä.


title: Natasha Hastings

text: Hastings voitti 400 metrin Yhdysvaltain-mestaruuden 2013. Moskovan MM-kilpailuissa hän sijoittui viidenneksi ja juoksi toisen osuuden Yhdysvaltain pitkän viestin joukkueessa, joka sijoittui alun perin toiseksi, mutta nousi voittajaksi Venäjän dopinghylkäyksen jälkeen vuonna 2017. Sopotin sisäratojen MM-kilpailuissa 2014 hän juoksi avausosuuden kultaa voittaneessa Yhdysvaltain viestijoukkueessa. Hän voitti Yhdysvaltain hallimestaruuden 300 metrin juoksussa 2015. Pekingin MM-kisoissa 2015 hän karsiutui 400 metrin välierissä ajalla 51,33 ja saavutti pitkässä viestissä hopeaa. Hän juoksi avausosuuden maansa voittaessa sisäratojen maailmanmestaruuden 4×400 metrin viestissä Portlandissa 2016. Rio de Janeiron olympialaisissa hän sijoittui 400 metrillä neljänneksi ja juoksi toisen osuuden kultaa voittaneessa Yhdysvaltojen joukkueessa 4 × 400 metrin viestissä. Lontoon MM-kilpailuissa 2017 hän juoksi 4 × 400 metrin viestin alkuerissä. Yhdysvallat voitti toisella kokoonpanolla loppukilpailussa kultaa.


title: Natasha Hastings

text: Hastings on voittanut IAAF World Relays -kilpailuissa kultaa 4 × 400 metrin viestissä 2014, 2015 ja 2017.


title: Kauneuskäsitys

text: Kauneuskäsitys voi viitata seuraaviin asioihin:


title: UEFA-cupin kauden 2008–2009 pudotuspelit

text: UEFA Cupin kauden 2008–2009 pudotuspelit pelattiin 18. helmikuuta – 20. toukokuuta 2009. Pudotuspelien kaikki ottelut pelattiin kaksiosaisina, paitsi finaali, joka pelattiin yksiosaisena Fenerbahçe Şükrü Saracoğlulla, Istanbulissa.


text: Pudotuspelien ensimmäiselle kierrokselle selvisivät lohkojen ensimmäiseksi, toiseksi ja kolmanneksi sijoittuneet sekä Mestarien liigan lohkovaiheessa kolmanneksi sijoittuneet, yhteensä 32 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta.


text: Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Mikäli joukkueiden yhteistulos kahden ottelun jälkeen on tasan, eikä kumpikaan etene jatkoon vierasmaalisäännön turvin, pelataan 30 minuutin jatkoaika. Jos joukkueet ovat tehneet maaleja jatkoajalla, mutta yhteistulos on tasan, menee vierasjoukkue jatkoon vierasmaalisäännön perusteella. Muuten, jos maaleja ei ole tullut jatkoajallakaan ottelu etenee rangaistuspotkukilpailuun.


text: Ensimmäisen pudotuspelikierroksen arvonta suoritettiin 19. joulukuuta 2008. Arvonassa mukana oli 32 joukkuetta, UEFA Cupin jokaisen lohkon kolme parasta joukkuetta sekä Mestarien liigan lohkovaiheessa kolmanneksi sijoittuneet joukkueet. Arvonta suoritettiin siten, että UEFA Cupin lohkojen voittajat kohtaavat lohkojen kolmanneksi sijoittuneet joukkueet ja lohkojen toiseksi sijoittuneet joukkueet kohtaavat Mestarien liigan lohkojen kolmanneksi sijoittuneet joukkueet.


text: "Pelien alkamisajat on Suomenajassa GMT+2"


text: Puolivälierin otteluparien arvonta suoritettiin myös 19. joulukuuta 2008.


text: Puolivälierin otteluparien arvonta suoritettiin 20. maaliskuuta 2009.


text: Välierin otteluparien arvonta suoritettiin myös 20. maaliskuuta 2009.


title: Abhisit Vejjajiva

text: Abhisit Vejjajiva (, [apʰisit wetɕʰatɕʰiwa], s. 3. elokuuta 1964 Newcastle upon Tyne, Iso-Britannia) on thaimaalainen poliitikko ja Demokraattisen puolueen (พรรคประชาธิปัตย์, Phak Prachathipat) johtaja vuodesta 2005. Hän toimi Thaimaan pääministerinä vuosina 2008–2011.


title: Abhisit Vejjajiva

text: Abhisit syntyi Britanniassa. Hänen molemmat vanhempansa ovat lääketieteen tohtoreita, ja hän on opiskellut Etonissa ja Oxfordin yliopistossa filosofiaa, politiikkaa ja taloustieteitä. Abhisitilla on sekä Britannian että Thaimaan kansalaisuus.


title: Abhisit Vejjajiva

text: Abhisit aloitti poliittisen uransa vuoden 1991 vallankaappauksen jälkeisen sotilasjuntan hallituksen terveysministerinä. Vuonna 1992 hänet valittiin Bangkokista Demokraattisen puolueen parlamenttiedustajaksi. Abhisit pyrki puolueen johtoon 2001, jolloin valituksi tuli veteraanipoliitikko Banyat Bantadtan. Puolue kuitenkin hävisi vuoden 2005 vaalit Thaksin Shinawatran Thai Rak Thai -puolueelle, jolloin Banyat erosi ja Abhisit nousi puolueen johtoon.


title: Abhisit Vejjajiva

text: Abhisit valittiin Thaimaan 27. pääministeriksi 15. joulukuuta 2008, ja kuningas vahvisti hänen nimityksensä kaksi päivää myöhemmin.


title: Abhisit Vejjajiva

text: Maaliskuussa 2009 entinen pääministeri Thaksin Shinawatra väitti valtakunnanneuvoston puheenjohtaja kenraali Prem Tinsulanondan olleen vuoden 2006 sotilasvallankaappauksen takana, ja että tämä ja neuvoston jäsenet Surayud Chulanont ja Chanchai Likhitjittha päättivät yhdessä armeijan kanssa nostaa Abhisitin pääministerin virkaan. Abhisit kiisti syytökset, mutta sadat tuhannet mielenosoittajat astuivat kaduille vaatimaan Abhisitin, Premin, Surayudin ja Chanchain eroa.


title: Abhisit Vejjajiva

text: UDD:n johtamat mielenosoitukset uhkasivat estää ASEANin huippukokouksen Pattayalla. Hillitäkseen mielenosoitusten tehoa Abhisit julisti huippukokouspäivän (10. huhtikuuta) yleiseksi vapaapäiväksi, jolloin thaimaalainen uudenvuoden juhla, Songkran, venyi kuusipäiväiseksi. 11. huhtikuuta Abhisit julisti vain muutaman tunnin kestäneen poikkeustilan Pattayalle ja Chonburiin, koska punapaitaiset mielenosoittajat olivat tunkeutuneet ASEANin huippukokoushotelliin ja tehneet kokouksen jatkamisen mahdottomaksi. Seuraavana päivänä Abhisit julisti poikkeustilan suur-Bangkokin alueelle vastauksena jännittyneeseen tilanteeseen hallituksen ja sitä vastustavien mielenosoittajien välillä.


title: Abhisit Vejjajiva

text: Pääministeriä ja hallitusta vastustavat punapaidat aloittivat uudet mielenosoitukset maaliskuussa 2010. He vaativat parlamentin alahuoneen hajottamista ja uusien vaalien järjestämistä välittömästi. Rauhallisesti sujuneet mielenosoitukset muuttuivat väkivaltaisiksi 10. huhtikuuta 2010. 23 ihmistä kuoli noin 800 loukkaantui.


title: Fort Garry

text: Fort Garry, tunnetaan myös nimellä Ylempi Fort Garry, oli Hudson's Bay Companyn toimipiste ja turkiskaupan keskus Redjoen ja Assiniboinejoen yhtymäkohdassa, jossa sijaitsee nykyään Winnipegin kaupunki.


title: Fort Garry

text: Toimipiste oli alun perin North West Companyn omistama ja tunnettiin nimellä Fort Gibraltar, kunnes vuonna 1822 yhtiöiden sulautettua toimintansa sen nimi muutettiin Fort Garryksi. Nimensä Fort Garry sai Hudson's Bay Companyn kuvernöörin Nicholas Garryn mukaan. Fort Garry oli osa Red River Colonya, kunnes vuoden 1826 kevättulva tuhosi sen. Hudson's Bay Company rakennutti toimipisteen uudelleen vuonna 1835 ja nimesi sen Ylemmäksi Fort Garryksi ("Upper Fort Garry") erottaen sen Alemmasta Fort Garrystä ("Lower Fort Garry"), joka oli perustettu vuonna 1831 35 kilometriä alavirtaan. Uutta toimipistettä käytettiin jossain määrin turkiskaupan toimipisteenä, mutta sen päätarkoitus 1800-luvun loppupuolella oli toimia hallinnollisena keskuksena Hudson's Bay Companyn toiminnoille alueella. Red River Colonyn hallitus ja lähinnä Hudson's Bay Companyn työntekijöistä koostuva Assiniboian valtuusto kokoontuivat myös Fort Garryssä.


title: Fort Garry

text: Vuonna 1869 Hudson's Bay Company luopui turkiskauppamonopolistaan.


title: Fort Garry

text: Fort Garry vallattiin vuosien 1869 ja 1870 vaihteessa tapahtuneessa Redjoen kapinassa. Kapinassa métis-kansa, johtajanaan Louis Riel, joka oli myöhemmin perustamassa nykyistä Manitoban provinssia, nousi Kanadan hallitusta vastaan.


title: Fort Garry

text: Kapinan jälkeen alueen västömäärä jatkoi kasvamistaan. Vuonna 1874 Winnipegin kaupunki perustettiin ja Fort Garry -nimi poistui käytöstä. Vuoden 1880 loppupuolella suurin osa rakennuksista purettiin pääkadun suoristamisen johdosta. Fort Garrystä on säilynyt tähän päivään asti ainoastaan pääportti. Myös nimi "Fort Garry" on edelleen käytössä yhdistysten, yritysten, paikkojen ja kadunnimissä. Esimerkiksi yksi Winnipegin kaupunginosista on nimetty Fort Garryksi, ja hotelli alkuperäisen sijainnin läheisyydessä on nimetty Fort Garry Hoteliksi (sen rakensi alkujaan Grand Trunk Pacific Railway). Hotellia reunustavat kadut on nimetty Fort- ja Garry-kaduiksi. Myös monet yritykset käyttävät nimeä, kuten Fort Garry Industries ja Fort Garry Brewing Company. Winnipegissä sijaitseva Kanadan armeijan reserviosasto on nimetty puolestaan The Fort Garry Horseksi.


title: Rupert's Land Act of 1868

text: Rupert's Land Act oli vuonna 1868 vahvistettu Kanadan dominion lakimuutos, jolla mahdollistettiin Rupertinmaan osto Hudson's Bay Companyltä. Hallinnollinen siirto tapahtui vuonna 1869, ja 300 000 punnan kauppahinta maksettiin Hudson's Bay Companylle vuonna 1870. Sopimukseen sisältyi myös ehto, jonka mukaan Hudson's Bay Company säilytti siirrettävällä alueella 20 prosentin oikeudet viljeltävään maa-alaan.


title: Jean-Baptiste Lagimodière

text: Jean-Baptiste Lagimodière (25. joulukuuta 1778 Chambly, Quebec – 7. syyskuuta 1855) oli kanadanranskalainen turkismetsästäjä. Hän työskenteli Hudson's Bay Companylle Rupertinmaan alueella.


title: Jean-Baptiste Lagimodière

text: Lagimodière tunnetaan métis-kansan johtajan Louis Rielin isoisänä ja ensimmäisen Länsi-Kanadaan muuttaneen naispuolisen eurooppalaissiirtolaisen Marie-Anne Gabouryn puolisona. Lagimodièret olivat perustamassa Red River Colonya, joka sijaitsi nykyisen Winnipegin kaupungin tienoilla.


title: Androstenedioni

text: Androstenedioni ( CHO) on steroidihormoni. Hormonia syntyy ihmisellä kiveksissä, munasarjoissa ja lisämunuaisissa. Androstenedioni voi toimia sekä testosteronin että estradiolin ja estronin esiasteena . Eräät eläimet käyttävät hormonia sukupuolten väliseen kanssakäymiseen muun muassa kultakalakoiraat vapauttavat androsteronia huokutellakseen naaraita


title: Androstenedioni

text: Luonnollisella androstenedionilla on vain vähän aineesta itsestään johtuvia vaikutuksia. Sen sijaan sen hormonijohdannaiset androgeenit ja estrogeenit ovat tärkeässä osassa sukukypsyyden kehittymisessä. Androstenedionin on väitetty lisäävän lihasmassaa. Tutkimusten mukaan aineella ei kuitenkaan ole huomattavaa vaikutusta. Androstenedionin käyttö on kielletty urheilussa. Androstenedionin käyttö voi aiheuttaa miehillä rintojen suurenemista, hiusten menetystä, aknea ja jopa maksavaurioita .


title: Mary Schapiro

text: Mary L. Schapiro (s. 1955) on yhdysvaltalainen entinen rahoitusalan virkamies. Schapiro on toiminut eri tehtävissä valvovana virkamiehenä kaikkien presidenttien hallinnossa Ronald Reaganista lähtien. Barack Obama valitsi hänet 18. joulukuuta 2008 Securities and Exchange Commissionin eli SECin johtoon. Schapiron kausi loppui 14. joulukuuta 2012, minkä jälkeen hän on työskennellyt yksityisellä sektorilla.


title: Mary Schapiro

text: Schapiro on valmistunut Franklin and Marshall College vuonna 1977. Vuonna 1980 suoritti Juris Doctor (J.D.) -tutkinnon George Washingtonin yliopistossa.


title: Dark Was the Night, Cold Was the Ground

text: Dark Was the Night, Cold Was the Ground on Blind Willie Johnsonin Columbia Recordsille 3. joulukuuta 1927 levyttämä kappale. Kappaleessa ei ole sanoja, vaan se koostuu Blind Willie Johnsonin intensiivisestä slidekitaroinnista ja hyräilystä. Kappale on mukana vuonna 1977 avaruuteen lähetetyllä Voyager 1 -luotaimen kultaisella levyllä edustamassa ihmiskunnan musiikkia.


title: Dark Was the Night, Cold Was the Ground

text: Ry Cooder versioi "Dark Was the Night, Cold Was the Groundin" Wim Wendersin vuoden 1984 elokuvalle "Paris, Texas" ja kutsui sitä "amerikkalaisen musiikin kaikkien aikojen sielukkaimmaksi ja erinomaisimmaksi kappaleeksi".


title: Dark Was the Night, Cold Was the Ground

text: Kappale on saanut nimensä Thomas Haweisin (1734–1820) sanoittaman ja säveltämän virren mukaan.


title: Tuula Teeri

text: Tuula T. Teeri (s. 20. kesäkuuta 1957 Espoo) on suomalainen puun bioteknologiaan erikoistunut molekyyligenetiikan tohtori. Hänet valittiin joulukuussa 2008 Aalto-yliopiston ensimmäiseksi rehtoriksi. Hänen viisivuotiskautensa alkoi huhtikuussa 2009 ja toinen viisivuotiskausi huhtikuussa 2014. Huhti-elokuussa 2014 Teeri on sapattivapaalla ja rehtorin tehtäviä hoitaa Ilkka Niemelä. Vapaan aikana Teeren on tarkoitus suunnitella yliopiston visiota vuoteen 2030 saakka.


title: Tuula Teeri

text: Teeri toimi ennen rehtoriksi valintaansa vararehtorina Tukholman Kuninkaallisessa teknillisessä korkeakoulussa vuosina 2008–2009. Vuodesta 1998 hän oli ollut korkeakoulun professori ja vuosina 2005–2007 bioteknologian laitoksen varadekaani. Aikaisemmin Teeri on työskennellyt aikaisemmin myös Valtion teknillisessä tutkimuslaitoksessa (VTT) vuosina 1985–1992 ja 1994–1997 sekä yksityisellä sektorilla Kaliforniassa (Genentech, 1993).


title: Tuula Teeri

text: Väitöskirjatyönsä "The cellulolytic enzyme system of Trichoderma reesei" (1987) Teeri teki VTT:llä. Teeriltä on ilmestynyt 181 alkuperäisjulkaisua (1983–2008).


title: Tuula Teeri

text: Vuonna 2015 Tuula Teeri sai syyteen luottamusmiehen oikeuksien loukkaamisesta. Syyttäjän mukaan Teeri on syyllistynyt työntekijöiden edustajan oikeuksien loukkaamiseen. Työtuomioistuin tuomitsi jo aiemmin Aalto-yliopiston maksamaan irtisanotulle luottamusmiehelle 100 000 euron korvaukset. Työtuomioistuimen mukaan luottamusmies irtisanottiin perusteettomiin väitteisiin vedoten.


title: Holland (albumi)

text: Holland on The Beach Boysin albumi vuodelta 1973. Yhtye päätti kesällä 1972 äänittää albumin Alankomaissa manageri Jack Rieleyn kehotuksesta. Albumin kansikuvassa on ylösalaisin käännetty kuva Kromme Waalista, kanavasta, joka sijaitsee Amsterdamin pohjoisosassa. "Holland" on julkaistu yhdellä CD:llä albumin "Carl and the Passions - "So Tough"" kanssa.


title: Salibandyn Euroopan cup 2006–2007

text: Euroopan cup 2006–2007 oli järjestyksessään 14. salibandyn seurajoukkueiden Euroopan-mestaruusturnaus. Ne pelattiin 3.–7. tammikuuta 2007 Varbergissa Ruotsissa. Miesten seurajoukkueiden mestaruuden voitti ruotsalainen AIK ja naisten mestaruuden sveitsiläinen UHC Dietlikon.


title: No More Lies

text: No More Lies Dance of Death Souvenir EP on brittiläisen heavy metal -yhtyeen Iron Maidenin studio-EP. Se julkaistiin 29. maaliskuuta 2004.


title: No More Lies

text: EP julkaistiin "kiitokseksi" yhtyeen faneille. EP sisältää 12-sivuisen vihkosen ja Iron Maiden rannekkeen.


title: No More Lies

text: Albumi sisältää "No More Lies" -kappaleen studioversion (alun perin albumilla "Dance of Death"). EP sisältää kaksi versiota "Dance of Deathin" kappaleista: orkesteriversion "Paschendalesta" ja sähköisen version "Journeymanista". EP sisältää piilotetun bonuskappaleen, joka on "Age of Innocence". Kappaleessa laulaa rumpali Nicko McBrain.


title: Team Roces

text:
Team Roces on helsinkiläinen urheiluseura, joka voitti rullakiekon ensimmäisen Suomen mestaruuden vuonna 1996.
Joukkueessa pelasivat mm. Petri Aaltonen, Simo Saarinen ja Pekka Tuomisto.


title: Teriyaki Boyz

text: Teriyaki Boyz on japanilainen j-hip hop (Japanese hip hop) -yhtye. He ovat tehneet yhteistyötä muun muassa Busta Rhymesin, Pharrellin ja Kanye Westin kanssa.


title: Teriyaki Boyz

text: Lokakuussa 2006 Teriyaki Boyz julkaisi ensimmäisen ”HeartBreaker” -singlensä. Single sisälsi samplen ranskalaisen houseduon Daft Punkin ”Human After All” -kappaleesta. Esikoissingleä seurasi esikoisalbumi "Beef or Chicken".


title: Teriyaki Boyz

text: Teriyaki Boyzin toinen single ”I Still Love H.E.R.”, jolla räppäsi mukana räppäri/tuottaja Kanye West julkaistiin tammikuussa 2007. Yhtyeen kolmas single ”Zock On!” julkaistiin maaliskuussa 2008. Singlellä vierailivat Pharrell ja Busta Rhymes. Tammikuussa 2009 julkaistiin Teriyaki Boyzin neljäs single ”Work That!”. Samana kuuna yhtyeen toinen studioalbumi "Serious Japanese" julkaistiin.


title: Teriyaki Boyz

text: Teriyaki Boyz on tehnyt ”Tokyo Drift (Fast and the Furious)” sekä ”L A R G E [Chō L A R G E]” -nimiset kappaleet elokuvan soundtrackiin.


title: Teriyaki Boyz

text: Yhtyeen jäsenen Ilmarin, oikealta nimeltään Keisuke Ogihara, äiti on suomalainen.


title: Borodin-kvartetti

text: Borodin-kvartetti on jousikvartetti, joka perustettiin 1945 Neuvostoliitossa. Se on maailman pisimpään toiminnassa olleita kvartetteja ja täytti 60 vuotta kaudella 2005. Alkujaan sen nimi oli Moskovan Filharmoninen kvartetti, johon liitettiin jo aiemmin perustettu opiskelijoiden jousikvartetti. Vuonna 1955 kvartetti nimettiin Alexander Borodinin mukaan. Borodin kuuluu venäläisen kamarimusiikin perustajiin. Borodin-kvartetti on maan vanhin kamariyhtye.


title: Borodin-kvartetti

text: Kvartetin suhteet säveltäjä Dmitri Šostakovitšiin olivat läheiset, ja Šostakovitš antoi neuvoja kaikkien kvartettojensa soittamisessa. Yhtye esiintyi usein myös pianisti Svjatoslav Richterin kanssa.


title: Borodin-kvartetti

text: Yhtye on levyttänyt useiden säveltäjien teoksia venäläiselle Melodija-levymerkille, Teldecille, Virgin Recordsille ja Chandos Recordsille. Sen levytys Onyx Classicsille vuonna 2005 valittiin parhaaksi kamarimusiikkilevytykseksi. Vuonna 1994 Teldecin julkaisema Tšaikovski-levytys sai Gramophone-palkinnon. Kvartetto on levyttänyt kaikki Šostakovitšin jousikvartetot ja kaikki Beethovenin kvartetot. Yhtyeen ohjelmistoon kuuluu Šostakovitšin oppilaan Mieczysław Weinbergin teoksia ja Nikolai Mjaskovskin kvartetto no 13 a-molli. Kvartetti on viime vuosina soittanut yksinomaan Beethovenille ja Šostakovitšille omistettua ohjelmistoa.


title: Borodin-kvartetti

text: Kvartetti on saanut kahdesti Venäjän valtionpalkinnon. Se on kiertänyt laajasti maailmalla ja vieraillut usein Suomessa.


title: Augusto César Sandino

text: Augusto Nicolás Calderón Sandino (18. toukokuuta 1895 – 21. helmikuuta 1934) oli nicaragualainen vallankumouksellinen, joka johti taistelua Yhdysvaltain sotilaallista läsnäoloa vastaan Nicaraguassa 1927–1933.


title: Augusto César Sandino

text: Yhdysvaltain hallitus piti häntä lainsuojattomana, mutta hänen seuraajansa kaikkialla Latinalaisessa Amerikassa pitävät häntä sankarina. Hänestä on monille latinalaisamerikkalaisille tullut Yhdysvaltain imperialismin vastaisen taistelun symboli. Hän onnistui vetämään Yhdysvaltain merijalkaväen sissisotaan, ja vaikka hän koki myös tappioita, hän onnistui välttämään kiinnijäämisen. Yhdysvaltain joukot vetäytyivät nähtyään presidentti Juan Bautista Sacasan virkaanastumisen. Sandino vangittiin ja teloitettiin kenraali Anastasio Somoza Garcían käskystä, joka teki vallankaappauksen kaksi vuotta myöhemmin ja perusti dynastian, joka hallitsi Nicaraguaa yli neljäkymmentä vuotta. Sandinon perintönä pidetään sandinistien kansallista vapautusrintamaa (FSLN), joka syrjäytti Anastasio Somoza Debaylen hallinnon 1979.


title: Alexandra Orlando

text: Alexandra Michel Orlando (s. 19. tammikuuta 1987, Toronto) on kanadalainen rytminen kilpavoimistelija. Vuoden 2006 Kansainyhteisön kisoissa Melbournessa Orlando voitti kuusi kultamitalia. Samaan ovat aiemmin Kansainyhteisön kisoissa pystyneet kanadalainen uimari Graham Smith vuonna 1978 sekä australialaiset uimarit Susie O'Neill (1998) ja Ian Thorpe (2002).


title: Alexandra Orlando

text: Orlando on voittanut Kanadan mestaruuden vuosina 2003–2007. Vuonna 2007 Pan-Amerikan kisoissa hän voitti kolme välinemestaruutta ja oli maailmanmestaruuskilpailussa yleiskilpailun yhdeksäs. Orlando oli ensimmäinen pohjois- tai eteläamerikkalainen MM-kisojen kymmenen parhaan joukossa sitten vuoden 1984. Orlando oli mukana myös vuoden 2008 kesäolympialaisissa Pekingissä.


title: Alexandra Orlando

text: Orlandon perhetausta on italialainen. Hänen isänsä on kotoisin Sisiliasta ja äiti Salernosta.


title: Beef or Chicken

text: Beef or Chicken (joskus kirjoitettuna muotoon Beef or Chicken?) on japanilaisen j-hip hop -yhtye Teriyaki Boyzin debyyttialbumi, joka julkaistiin 16. marraskuuta 2005. Albumi sisältää bändin ensimmäisen singlen "HeartBreakerin". Kyseinen single on samplattu Daft Punkin kappaleesta Human After All.


title: Rita Drávucz

text: Rita Drávucz (s. 14. huhtikuuta 1980 Szolnok) on unkarilainen vesipalloilija. Drávucz pelasi maailmanmestaruuden voittaneessa Unkarin joukkueessa vuonna 2005 ja Euroopan-mestaruuden vuonna 2001 voittaneessa joukkueessa. Lisäksi hänellä on MM-hopeaa vuodelta 2001 ja EM-hopeaa vuosilta 1995 ja 2003 sekä EM-pronssia vuosilta 2006 ja 2008. Vuonna 2002 Unkari voitti FINA:n maailmancupin.


title: Rita Drávucz

text: Vesipalloilun ohella Drávucz on tehnyt mallintöitä Everlastille ja hän on ollut Italian "Vanity Fairin" kannessa.


title: Valentin Berlinski

text: Valentin Berlinski (25. tammikuuta 1925 – 15. joulukuuta 2008 Moskova, Venäjä) oli venäläinen sellisti, joka tunnettiin erityisesti Borodin-kvartetin jäsenenä.


title: Valentin Berlinski

text: Berlinski opiskeli Moskovan konservatoriossa. Hän oli 1944 perustamassa opiskelijoiden jousikvartettoa, joka myöhemmin liitettiin Moskovan filharmoniseen kvartettiin. Hänen edeltäjänään jälkimmäisessä oli lyhyen aikaa ollut Mstislav Rostropovitš. Kvartetin nimi muutettiin vuonna 1955 Borodin-kvartetiksi. Hän väistyi yhtyeestä 2007, ja hänen seuraajakseen tuli hänen oppilaansa Vladimir Balšin.


title: The Coming

text: The Coming on rap-artisti Busta Rhymesin debyyttialbumi, joka julkaistiin 26. maaliskuuta 1996. Albumin aiheena on maailmanloppu, jonka voi päätellä albumin kannesta.


title: Armas Hattara

text: Armas Hattara (ent. Helenius, 3. joulukuuta 1884 Helsinki – 17. toukokuuta 1951 Kokkola) oli suomalainen teatterinjohtaja, teatteriohjaaja ja näyttelijä.


title: Armas Hattara

text: Hattara toimi alkujaan näyttelijänä useissa teattereissa (tunnetuin tulkinta August Strindbergin "Isän" nimirooli), mutta myöhemmin hän toimi pitkään teatteriohjaajana ja -johtajana. Hän toimi pitkään Kokkolan ja Valkeakosken työväennäyttämöiden johtajana ja ohjaajana, lisäksi hän vaikutti myös Oulussa ja Jyväskylässä. Hän ohjasi myös New Yorkin Amerikansuomalaista harrastajateatteria 1920-luvun vaihteessa.


title: Armas Hattara

text: Hattaran nuorin tytär oli tunnettu teatteri- ja elokuvanäyttelijä Pia Hattara, joka näytteli ensimmäiset vuotensa isänsä johtamissa teattereissa. Hän oli Pia-tyttärensä syntymän aikaan vankilassa julkisen päihtyneenä olemisen vuoksi (tuolloin elettiin kieltolain aikaa).


title: Armas Hattara

text: Hattaraa ei nähty lainkaan valkokankaalla. Hän kuoli 67 vuoden iässä vuonna 1951.


title: Alankomaat yleisurheilun Euroopan-mestaruuskilpailuissa

text: Alankomaat on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Se oli neljien ensimmäisten kisojen menestyneimpiä maita mutta vuodesta 1954 lähtien sen urheilijat eivät saavuttaneet yksittäisissä kisoissa kultamitaleja yhtä enempää ennen kuin 2010-luvulla. Kokonaan ilman mitaleja maa on jäänyt kuusissa kisoissa. Koko EM-kisahistorian mitalitilastossa se on 12. sijalla 26 kultamitalin ja yhteensä 72 mitalin saaliillaan.


text: Alankomaalaisten voittamista Euroopan-mestaruuksista 23 on peräisin juoksulajeista, kaksi pituussuuntaisista hypyistä ja yksi ottelusta. Naiset ovat voittaneet 15 ja miehet 11 mestaruutta. Ensimmäiset kultamitalinsa maa voitti ensimmäisissä EM-kilpailuissa 1934, jolloin Christiaan Berger voitti kaksi pikajuoksumatkaa ja Willem Peters kolmiloikan. Maan menestynein EM-kisaurheilija on pikajuoksija Fanny Blankers-Koen, joka voitti viisi kultamitalia vuosina 1946–1950 ja saavutti ensimmäiset pronssimitalinsa jo vuonna 1938.


title: Olli Palola

text: Olli Palola (s. 8. huhtikuuta 1988 Oulu) on suomalainen jääkiekkoilija, joka pelaa KHL:n kiinalaisjoukkue Kunlun Red Starissa. Hän on pelipaikaltaan oikea laitahyökkäjä.


title: Olli Palola

text: Palola syntyi Oulussa, mutta hän on Keuruun Pallon kasvatti. Palola siirtyi C-juniori-ikäisenä Tampereen Ilvekseen kaudeksi 2003–2004, jossa hän voitti B-nuorten Suomenmestaruuden vuonna 2006. Kaudella 2006–2007 Palola debytoi SM-liigassa ja pelasi Ilveksen paidassa kuusi SM-liigaottelua. Hän pelasi ensimmäisen liigaottelunsa 25. marraskuuta 2006 vieraissa Turun Palloseuraa vastaan. Palola pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Ilveksen A-nuorissa, joiden paras maalintekijä Palola oli 17 osumallaan.


title: Olli Palola

text: Kaudeksi 2007–2008 Palola siirtyi kolmivuotisella sopimuksella "projektipelaajaksi" Rauman Lukkoon. Hän pelasi harjoituskaudella lainalla Mestis-joukkue Kajaanin Hokissa, mutta palasi Lukkoon jo ennen runkosarjan alkua. Palola pelasi ensimmäisellä sopimuskaudellaan SM-liigassa kahdeksan runkosarja- ja kahden playoff-ottelun verran tehden kaksi syöttöpistettä. Kaudella 2008–2009 hän pelasi viisi SM-liigaottelua. Palola sijoittui tehoilla 21+36=57 koko A-nuorten SM-liigan pistepörssissä kolmanneksi Kärppien Mikael Granlundin ja Ässien Mika Niemen kanssa, vaikka hänen kautensa päättyikin jo olkapäävammaan helmikuussa 2009. Palola oli myös sarjan pistepörssivoittaja Juuso Rajalan jälkeen Lukon A-nuorten toiseksi paras pistemies ja maalintekijä. Hänet valittiin A-nuorten SM-liigan tammikuun 2009 kuukauden pelaajaksi. Palola voitti myös A-nuorten SM-pronssia.


title: Olli Palola

text: Kausi 2009–2010 oli Palolan tulokaskausi SM-liigassa. Hän teki 45 runkosarjaottelussa tehot 3+4=7. Palola teki liigauransa avausmaalin 8. joulukuuta 2009 Oulun Kärppiä vastaan. Hän myös syötti Lukon 3–1-voittoon päättyneen ottelun voittomaalin, jonka teki Juhani Jasu. Palola palkittiin ottelun "Ilta-Sanomien" kolmen tähden tähtipelaajana. Maaliskuussa 2010 Palola teki kaksivuotisen jatkosopimuksen Lukon kanssa. Kauden 2010–2011 päätteeksi hän voitti SM-pronssia. Palola kävi marraskuussa 2010 yhteensä neljän Mestis-ottelun verran lainalla Kajaanin Hokissa ja Lempäälän Kisassa.


title: Olli Palola

text: Lukko lainasi Palolan jo kauden 2011–2012 kynnyksellä Vaasan Sportiin, joka kärsi loukkaantumishuolista. Hän pelasi joukkueessa kolme ottelua, mutta ei enää palannut Lukkoon, jonka kanssa Palola purki sopimuksensa lokakuussa 2011. Hän teki kuitenkin jo samana päivänä loppukauden kattaneen sopimuksen Tapparan kanssa. Palola teki toukokuussa 2012 1+2-vuotisen jatkosopimuksen joukkueen kanssa.


title: Olli Palola

text: Kauden 2012–2013 Palola aloitti lainalla LeKissä. Hän onnistui tekemään 26. syyskuuta 2012 kypärätempun Mikkelin Jukureita vastaan. Palola teki LeKin 3–1-voittoon päättyneessä ottelussa näin ollen joukkueen kaikki maalit. Kaikkiaan hän pelasi LeKissä 18 ottelua tehopistein 9+7=16 ja palkittiin Mestiksen syyskuun kuukauden pelaajana. Palola teki Tapparassa runkosarjan aikana 36 ottelussa tehot 4+3=7, mutta nosti tasoaan kevään 2013 pudotuspeleissä tehtyään 15 ottelussa tehot 6+1=7. Hän onnistui tekemään kaksi maalia neljännessä välieräottelussa 6. huhtikuuta 2013 vieraissa Lukkoa vastaan. Palola teki Tapparan 0–5-voittoon päättyneen ottelun kaksi ensimmäistä maalia, joista ensimmäinen jäi näin ollen voittomaaliksi ja ratkaisi Tapparalle finaalipaikan. Hänet palkittiin ottelun "Ilta-Sanomien" kolmen tähden tähtipelaajana. Palola voitti kauden päätteeksi SM-hopeaa. Huhtikuun 2013 lopulla hän teki kaksivuotisen jatkosopimuksen Tapparan kanssa.


title: Olli Palola

text: Palola teki kaudella 2013–2014 todellisen läpimurtonsa SM-liigan eliittiin. Hän muodosti Pekka Jormakan ja Jan-Mikael Järvisen kanssa toimivan "Särkänniemi-ketjun". Palola voitti koko SM-liigan maalipörssin ja palkittiin Aarne Honkavaara -palkinnolla sekä jakoi pistepörssin kuudennen sijan Jokereiden Teuvo Teräväisen kanssa tehoilla 27+17=44. Hän voitti kauden päätteeksi SM-hopeaa. Kaudella 2014–2015, 21. lokakuuta 2014 vieraissa Vaasan Sportia vastaan Palola teki liigauransa ensimmäisen kypärätempun ottelun kolmannessa erässä vain 12 minuuttiin ja 21 sekuntiin. Hänen ensimmäinen osumansa jäi Tapparan 2–5-voittoon päättyneen ottelun ratkaisumaaliksi. Palola keräsi ottelussa myös yhden syöttöpisteen. Hänet palkittiin "Ilta-Sanomien" kolmen tähden tähtipelaajana ja Heikki Autio valitsi Palolan ottelun legendojen tähtien ykköstähdeksi. Palola voitti ensimmäisen kerran SM-liigan historiassa maalipörssin toisen kerran peräkkäin ja hän jakoi pistepörssin neljännen sijan Kärppien Joonas Donskoin kanssa. Palola voitti myös pudotuspelien maalipörssin 11 osumallaan. Hän voitti kauden päätteeksi jo kolmannen peräkkäisen SM-hopean. Palola valittiin SM-liigan tähdistökentälliseen.


title: Olli Palola

text: Kaudeksi 2015–2016 Palola siirtyi vuoden mittaisella sopimuksella KHL-Joukkue Vitjaz Podolskiin. Hänen kautensa osoittautui kuitenkin pettymykseksi ja Palola teki 27 pelaamassaan ottelussa vain yhden maalin ja kaikkiaan viisi tehopistettä. Hän putosi syksyn mittaan ajoittain myös Vitjazin kokoonpanosta. Palolan kausi päättyi lopulta leikkaushoitoa vaatineeseen olkapäävammaan joulukuussa 2015 pelatussa Channel One Cupissa.


title: Olli Palola

text: Palola siirtyi kaudeksi 2016–2017 vuoden mittaisella sopimuksella Ruotsin SHL-liigan Växjö Lakers HC:hen. Hän voitti joukkueen sisäisen piste-, maali- ja syöttöpörssin tehoilla 21+27=48, joilla Palola sijoittui koko liigan pistepörssissä kolmanneksi.


title: Olli Palola

text: Kaudeksi 2017–2018 Palola siirtyi vuoden mittaisella KHL-sopimuksella Jokereihin. Hän teki runkosarjassa 24 tehopistettä. Pudotuspeleissä Palola jakoi kuudella osumallaan joukkueen sisäisen maalipörssin voiton Eeli Tolvasen kanssa. Kaudeksi 2017–2018 hän siirtyi jatkamaan KHL-uraansa vuoden mittaisella sopimuksella kiinalaisjoukkue Kunlun Red Stariin. Joukkuetta valmentaa Palolalle Tapparasta tuttu Jussi Tapola.


title: Olli Palola

text: Palola edusti Suomea MM-kilpailuissa vuosina 2014 ja 2018, joista ensimmäinen turnaus päättyi hopeaan. Hän oli vuoden 2014 turnauksessa neljällä osumallaan joukkueen paras maalintekijä. Palola sai paikan Suomen joukkueesta, kun Juhamatti Aaltonen joutui jäämään turnauksesta sivuun. Vuoden 2017 MM-leiriryhmästä hän putosi viimeisten joukossa. Yhteensä Palola on pelannut 43 A-maaottelua tehopistein 15+3=18. Palola debytoi Suomen A-maajoukkueessa Euro Hockey Tourissa Channel One Cupin 19. joulukuuta 2013 Prahassa pelatussa avausottelussa Tšekkiä vastaan. Hän teki ensimmäisen A-maajoukkuemaalinsa seuraavassa ottelussa 21. joulukuuta 2013 Sotšissa isäntäjoukkue Venäjää vastaan.


title: Olli Palola

text: Palola on pelannut myös yhteensä kuusi nuorten ja kolme poikien maaottelua.


title: Olli Palola

text: Elite Prospects -sivuston Erik K. Pirin mukaan Palola on maalintekijä, joka on varustettu kovalla laukauksella sekä hyvillä käsillä ja kiekollisilla taidoilla. Hän on myös hyvä luistelija, vaikka Palola käyttää maalipaikkojen löytämiseen useimmiten enemmän visiotaan. Hän ei ole kovin isokokoinen, eikä fyysinen, mutta Palola menee kuitenkin ennakkoluulottomasti tilanteisiin. Hän laukoo oikealta.


title: Olli Palola

text:
Palola on sanoittanut ja tehnyt yhdessä Reino Housebandin kanssa Tapparalle kannustuskappaleen "Zambonilta vasemmalle". Kappale on sävelletty Aknestik-yhtyeen kappaleen "Suomirokkia" pohjalta ja se julkistettiin joulukuussa 2013.
Palolan pikkuveli Vili on pelannut myös jääkiekkoa. Veljesten serkku Miikka Männikkö pelasi omalla urallaan pudotuspelit mukaan lukien yli 600 SM-liigaottelua. Hän pelasi Olli Palolan joukkuetoverina Tapparassa vuosina 2011–2012.


title: Valtakunnanruhtinas

text: Valtakunnanruhtinas () oli Pyhässä saksalais-roomalaisessa keisarikunnassa aatelinen, jolla oli edustusoikeus valtiopäivillä. Noin vuodesta 1180 käytössä ollut nimitys koski alkuaan sekä ylempiä että alempia aatelisarvoja ja sekä maallisia että hengellisiä henkilöitä, kunhan heillä oli valtiopäiväedustus. Poikkeuksen tekivät vaaliruhtinaat, joilla oli valtiopäivillä oma osasto, vaaliruhtinaskollegio.


title: Valtakunnanruhtinas

text: Vuodesta 1582 lähtien edustusoikeus ja valtakunnanruhtinaan käytössä ollut äänimäärä alkoi riippua siitä miten laajat alueet hänellä oli hallinnassaan. Etenkin 1648 tehdyn Westfalenin rauhan jälkeen keisari alkoi ylentää vaaliruhtinaiksi itävaltalaisia alempia aatelisia, jotta valtiopäivien katolisen ryhmän asema vahvistuisi. Tämän estämiseksi päätettiin 1653 ja 1654, että perinnöllinen valtiopäivien edustusoikeus edellytti maa-alueiden omistamista. Tähän sääntöön tehtiin kuitenkin joitakin harvalukuisia poikkeuksia. Keisarin annettua valtakunnanruhtinaan arvon myös monille ulkomaalaisille siitä muotoutui vähitellen pelkkä arvonimi.


title: Valtakunnanruhtinas

text: Myös Napoleon I jakoi valtakunnanruhtinaan arvoja Ranskassa ja valtansa alle alistamissaan valtioissa.


title: The Essential Simon & Garfunkel

text: The Essential Simon & Garfunkel on Simon & Garfunkelin The Essential -sarjan kokoelmalevy. Se julkaistiin vuonna 2003.


The Essential Simon & Garfunkel


title: Live from New York City, 1967

text: Live from New York City, 1967 on vuonna 2002 julkaistu Simon & Garfunkelin livetaltiointi vuoden 1967 New Yorkin konsertista.


title: Asbel Kipruto Kiprop

text: Asbel Kipruto Kiprop (s. 30. kesäkuuta 1989 Kaptinga, Uasin Gishu) on kenialainen keskimatkojen juoksija.